Maturanti se 
oprostili od 
srednje škole 


LIST GRADA IVANCA * GODINA VII * BROJ 65 * LIPANJ 2014. ISSN 1847-6201 ISSN 1847-621X 


Ministar znanosti i obrazovanja Jovanović i gradonačelnik Batinić potpisali sporazum 


Dogradnja škole s 2.000 
kvadrata kreće ove jeseni 


-Budu li se poslovi vezani uz izradu 
projektne dokumentacije i nadmetanje 
za izbor privatnog partnera odvijali pla- 


niranom dinamikom, dogradnja zgrade U obnovu 
ivanečke Osnovne škole počet će već 

u listopadu ove godine. Gradnja će se dosad skoro 
odvijati u rokovima koji ne mogu biti egeo 

sporni jer su na teret privatnog _izvo- 1,5 milijuna 
dača koji, ukoliko prekrši rokove, plaća 

penale. Očekujem da ćemo ovaj model ku na 


JPP-a u Ivancu imati dovršen u školskoj 
godini 2015./2016. Izjavio je to gradona- 
čelnik Ivanca Milorad Batinić nakon što | 
jeu ponedjeljak, 12. svibnja, s ministrom 
znanosti, obrazovanja i sporta Željkom 
Jovanovićem, varaždinskim županom 
Predragom Štromarom potpisao Spo- 
razum o javno-privatnom projektu ,Va- 
raždinska županija — škole“ 


Potpredsjednik Vlade RH i ministar regionalnog razvoja Branko Grčić u posjetu Ivancu 


9 ? 16 ivanečkih 
projekata“teških'60  Rokon strukcije 
#2 milijuna kuna čeka NN-mrežau 


ik" > otvaranje fondova EU Vuglovcu, 
Gečkovcu i 
Stažnjevcu 


Stradalnicima od 
poplave građani 
Ivanca poslali 

11 tona robe 


Asfalt 
Grad Ivanec otkazao glavnu proslavu Dana grada na špici ph 
Umjesto za proslavu, 100 tisuća € MENE ne 


kuna za pomoć poplavljenima Svetog Duha 


2 iz gradskog života 
UREĐENJE ULICA Završni radovi u ivanečkoj Kukuljevićevoj ul. 


U modernizaciju ulice 


dosad skoro 1,5 mil. kn 


+ Cilj ulaganja je uređenje suvremene prometnice koja će biti 

dio ivanečkog obilaznog ,prstena“ kojim će se preusmjeriti 
promet nakon budućeg preuređenja špice u pješačku zonu 


U ivanečkoj Kukuljevićevoj 
ulici izvode se finalni radovi 
na uređenju ove važne gradske 
prometnice. Kao što je pozna- 
to, riječ je o cesti u nadležno- 
sti Županijske uprave za ceste, 
čija je cjelovita građevinska 
rekonstrukcija obavljena 
lani, kada je i presvučena 
grubim asfaltnim slojem. Kao 
i kod radova na svim drugim 
županijskim prometnicama 
koje na području našeg grada 
modernizira ŽUC, radove i na 
ovoj cesti (nogostupi, odvodnja 


—=& 


isl.) novčano prati Grad Ivanec. 

O tome su Grad i ŽUC za- 
ključili sporazum o zajednič- 
kom financiranju radova koji 
su u ovoj fazi vrijedni ukupno 
400.000 kuna. Njime je Grad 
preuzeo obvezu da ovo ulaga- 
nje prati sa 100.000 kuna ili 25 
posto investicije, dok ostatak 
podmiruje ŽUC. Prošle godine 
obavljeni su radovi u vrijed- 
nosti 885.300 kuna, od čega je 
četvrtinu ili 221.300 kuna sufi- 
nancirao ivanečki gradski pro- 
račun. Radove izvodi Colas d.d. 


Završni radovi na uređenju nogostupa u Ul.I. K. 


Sakcinskog 


Varaždin (bivša Cesta). 

-U ovoj, završnoj fazi radova 
trebaju biti dovršene pješačke 
staze i riješene oborinske vode 
iz ulica Jezerski put i Matije 
Gupca. Potrebno je asfaltirati i 
dio ulice na novouređenoj di- 
onici, koji je lani raskopan radi 
obavljanja pripreme za radove 
na prilagodbi javne rasvjete 
— poručio je Stanko Rožman, 
pročelnik Upravnog odjela za 
urbanizam i komunalne poslo- 
ve. 

U sljedećoj fazi predstoji 
,»presvlačenje“ ostatka ulice za- 
vršnim slojem asfalta. Istovre- 
meno se u toj ulici kraju privode 
i radovi na novoj, rekonstruira- 
noj javnoj rasvjeti. Njihova je 
vrijednost blizu 166.000 kuna, 
a radove izvodi Elektro Golub 
iz Horvatskog. 

Postavljeni su novi kandela- 
bri i podzemni kablovi, a svje- 
tiljke će biti montirane uskoro, 
čim ih dobavljač isporuči. Viso- 
kom razinom ulaganja omogu- 
ćit će se da Kukuljevićeva ulica 
postane moderna gradska pro- 
metnica i ujedno, dio ivaneč- 
kog obilaznog ,prstena“ kojim 
će se preusmjeriti promet na- 
kon budućeg preuređenja špice 
u pješačku zonu.(ljr) 


PUNIKVE Društveni dom u Punikvama ponovno je mjesto 
održavanja svadbi i društvenih okupljanja 


Mještani uredili društveni dom 


Zahvaljujući entuzijazmu 
nekoliko poduzetnih mještana 
na čelu s predsjednikom Vijeća 
mjesnog odbora Josipom Str- 
mečkim, društveni dom u Pu- 
nikvama od prošlog je mjeseca 
ponovno u funkciji. U njemu se 
ponovno održavaju svadbe, or- 
ganiziraju se obiteljske proslave 
i najavljuju druga društvena 
okupljanja, jer prostrani i lijepo 


ka 


Zahvaljujući mještanima, ponovno je otvoren 
društveni dom u Punikvama 


Unutrašnjost objekta je 


okupljanja. 
U uređenju doma koji je, kao 


obojana, uređene su električne što je poznato, zadnjih pet do 


instalacije, korisnicima je 
na raspolaganju kuhinja 


uređeni mjesni društveni pro- 
stori koji se mogu unajmiti po 
cijenama prilagođenim stan- 
dardu građana, ponovno su 
postali privlačni za masovnija 


šest godina bio zatvoren, uveli- 
ke se angažiralo više mještana. 
Oni su očistili i obojili unu- 
trašnje prostore, uredili struju 
i električne instalacije i obavili 
cijeli niz drugih poslova kako 
bi objekt ponovno osposobili 
za nesmetano funkcioniranje. 
Uz J. Strmečkog, najviše su se 
angažirali Ivan Rogina, Siniša 
Strmečki, Josip Rogina i Kristi- 
jan Hančić, dok je Stjepan Tur- 
čin donirao plinski štednjak. 
Tako su u potpunosti uređeni 
prostori glavne sale (oko 160 
četvornih metara), kuhinja, 
spremište i sanitarni prostori 
(u njima još predstoje radovi na 
kotlićima, ventilima i sl.). Pred- 
sjednik Vijeća MO-a J. Stmečki 
kaže da su prve reakcije građa- 
na na uređen dom i više nego 
povoljne. Mještanima je dije- 
lom sredstava pomogao i Grad 
Ivanec.(ljr) 

Postavljanje ROVIH Stupova u i Vuglovcu : 


ELEKTROENERGETSKI RADOVI Počeli 
su radovi na modernizaciji NN mreža 


Rekonstrukcije NN-mreža 
u Vuglovcu, Gečkovcu i 


Stažnjevcu 


Na području Vuglovca po- 
čeli su opsežni radovi na re- 
konstrukciji niskonaponske 
mreže. 

U trenutku zatvaranja ovog 
broja Ivanečkih novina podi- 
zani su novi betonski stupovi, 
a Zdenko Đula, voditelj Pogon- 
skog ureda Elektre u Ivancu, 
izjavio je da će rekonstrukcijski 
radovi trajati nekoliko mjese- 
ci, odnosno, kroz cijelo ljeto, 
jer će njima biti obuhvaćeno 
i područje Gečkovca. Uz po- 
dizanje stupova i postavljanje 
nove mreže, tu će biti potrebno 
izvršiti i prespajanje na novu 
trafostanicu Vuglovec 2. Vri- 
jednost ulaganja je oko 250.000 
kuna. 

Također, pripreme za isto- 
vjetne radove istodobno su 
počele i u Stažnjevcu, gdje je 


U Stažnjevcu će se 
rekonstruirati kilometar 
niskonaponske mreže 


prethodno bilo potrebno rije- 
šiti imovinsko-pravne odnose s 
građanima. Na tom je području 
teren iskolčen, a u međuvre- 
menu je počelo i dopremanje 
betonskih stupova. 

-Planirana je rekonstrukcija 
mreže u duljini jednog kilome- 
tra, od trafostanice iznad stare 
škole prema Gačicama, a vri- 
jednost radova je oko 250.000 
kuna — kazao je Đula. 

Spomenuti radovi planirani 
su za prvu polovicu 2014., dok 
ćemo o zahvatima planiranim 
za drugu polovice godine moći 
izvijestiti nakon što Elektra is- 
hodi potrebne dozvole. (ljr) 


PRIGOREC Iz gradskog programa gradnje 
komunalne infrastrukture za MUKE. 4 


Asfalt postavljen od grobne 


kuće do vrha Svetog Duha 


Nakon što su prošle godine 
uređeni rukohvati na prilazu 
groblju na Sv. Duhu u Prigorcu, 
položeni rubnjaci i obavljene 
pripreme za polaganje asfal- 
ta, potkraj svibnja je asfaltiran 
prostor ispred grobne kuće 
u Prigorcu, a potom je asfalt 
položen i na cestu do groblja. 
Uređenjem te dionice svim je 
mještanima, ali i izletnicima i 


drugim namjernicima koji se 
upućuju do kapele Sv. Duha, 
uvelike olakšan i poboljšan pri- 
stup do vrha. 

Radove je financirao Grad 
Ivanec iz programa gradnje 
komunalne infrastrukture za 
2014. godinu, a proveo ih je u 
suradnji s poduzećem za ko- 
munalne poslove Ivkom. Vri- 
jedni su oko 35.000 kuna. (ljr) 

iz gradskog života 


I 


ŠKOLA IVANEC Ministar znanosti i obrazovanja Ž. Jovanović i gradonačelnik Ivanca M. Batinić potpisali 
sporazum o dogradnji zgrade Osnovne škole Ivanec po modelu JPP-a 


Dogradnja škole s novih 2.000 
"kvadrata" kreće već ove jeseni 


-Budu li se poslovi vezani uz 
izradu projektne dokumenta- 
cije i nadmetanje za izbor pri- 
vatnog partnera odvijali plani- 
ranom dinamikom, dogradnja 
zgrade ivanečke Osnovne škole 
počet će već u listopadu ove 
godine. Gradnja će se odvijati 
u rokovima koji ne mogu biti 
sporni jer su na teret privatnog 
izvođača koji, ukoliko prekrši 
rokove, plaća penale. Očeku- 
jem da ćemo ovaj model JPP-a 
u Ivancu imati dovršen u škol- 
skoj godini 2015./2016. 

Izjavio je to gradonačelnik 
Ivanca Milorad Batinić nakon 
što je u ponedjeljak, 12. svibnja, 
s ministrom znanosti, obrazo- 


Jovanović: Težnja 
ivanečkih đaka za 
nastavom u jednoj smjeni 
samo mi je dodatna 
potvrda da ovaj projekt 
dolazi u pravom trenutku 


vanja i sporta Željkom Jova- 
novićem, varaždinskim župa- 
nom Predragom Štromarom, 
predsjednikom Upravnog 
odbora Centra za praćenje po- 
slovanja energetskog sektora i 
investicija Josipom Borakom 
te s čelnicima Novog Marofa, 
Martijanca i Svetog Ilije u Va- 
raždinu potpisao Sporazum o 
javno-privatnom projektu ,Va- 
raždinska županija — škole. Taj 
projekt objedinjuje dogradnju 
škola u Ivancu, Ključu, Svetom 
lliji i Martijancu. 

Omjer sufinanciranja naja- 
mnina privatnom partneru (na 
rok od 27 godina) za sve četiri 
škole je jednak. Tako će kroz 
cijeli period uporabe škole 55 
posto najma privatnom par- 
tneru plaćati država (u slučaju 
škole u Ivancu 1,14 milijuna 
kuna na godinu), Županija će 


FOTO: 9: ARHIV VARAŽDINSKE VIJESTI 


Čak 90 posto najamnine privatnom partneru za Tijekom posjeta ivanečkoj školi gosti na čelu s ministrom 
novu školu u Ivancu pokrit će država i Županija 


ostaj osnog 
izdvajati 35 posto ili 728.800 
kuna, a Grad Ivanec 10 posto ili 
208.230 kuna. 

Vidno _ zadovoljan, župan 
Predrag Štromar zahvalio je 
i čelnicima gradova i općina 
koji su prihvatili ovakav model 
gradnje škola. 

- Daje jednosmjenska nasta- 
va potrebna, potvrđuje podatak 
da je Varaždinska županija prva 
u Hrvatskoj po broju osvojenih 
čelnih mjesta učenika na držav- 
nim natjecanjima u znanju. Na- 
ravno, to nije isključivi rezultat 
jednosmjenske nastave, već i 


m | 
činjenice što se boljom orga- 
nizacijom kadrova i prostora 
učenicima omogućilo pohađa- 
nje dodatne nastave i otvaranje 
centara izvrsnosti u kojima se 
najbolji mogu dodatno obrazo- 
vati — istaknuo je Štromar. 


Učenici: Što treba? 
Nastava u jednoj 
smjeni! 

Potpisivanju sporazuma na- 
zočili su i saborski zastupnici 
Mario Habek i Marijan Skvarić, 
varaždinski dožupan Alen Ki- 
šić, predsjednica Županijske 


iznenadili su učenike na satu njemačkog jezika 


Svih 700 ivanečkih učenika u 


jednu smjenu 


Ivanečkoj školi od jeseni predstoji rekonstrukcija 1.313 četvor- 
nih metara sadašnjeg školskog prostora te dogradnja gotovo 
2.000 novih ,kvadrata“, na kojima će se urediti 13 učionica i jedan 
informatički kabinet. Za potrebe opsluživanja svih 700 učenika u 
jednoj smjeni, proširit će se blagovaonica, rekonstruirati kuhinja i 
kotlovnica i sagraditi novi sanitarni čvorovi. (ljr) 


skupštine Dubravka Biberdžić i 
drugi. Svi zajedno potom su se 
uputili u Ivanec, gdje su u prat- 
nji gradonačelnika Batinića, 
dogradonačelnika — Čedomira 
Bračka i ravnatelja škole Dami- 
ra Jagića obišli školu. U jednom 
trenutku ministar je ,skrenuo“ 
u učionicu na kojoj se upravo 
održavao sat njemačkog jezika 
te iznenadio učenike i profeso- 
ricu. 

-Što bi trebalo promijeniti ili 
poboljšati u školi? — upitao je 
ministar učenike. 

-Uvesti nastavu u jednoj 
smjeni! — iz prve su odgovorila 
djeca. Razgovarajući o tome u 
nešto kasnijem neformalnom 
druženju u školskoj knjižnici, 
Jovanović je kazao kako ga je 


takav odgovor učenika obra- 
dovao. 

-Veseli me zato jer nije ,fri- 
ziran“ i unaprijed pripremljen, 
nego zato što doista pokazuje 
njihove stvarne želje, pa u tom 
kontekstu i potpisivanje spora- 
zuma o dogradnji škole dolazi 
u pravom trenutku - dodao je 
Jovanović. 

Svim potpisnicima ugovora 
zahvalio je ravnatelj D. Jagić. 
Osvrnuvši se na novu Područ- 
nu školu u Salinovcu, koja je 
također sagrađena po modelu 
JPP-a, kazao je da je ona primjer 
koji je i učenicima i nastavnom 
osoblju omogućio neuspore- 
divo kvalitetniji i ugodniji rad, 
na zadovoljstvo roditelja i cijele 
lokalne zajednice.(ljr) 


NADSTREŠNICE Gradu Ivancu odobrene dvije nove autobusne nadstrešnice, bit će ih montirano šest 


Neće HŽ, hoće Grad: nadstrešnica na stanicu Kuljevčica 


Budući da HŽni nakon opetovanih poziva nije uredio nadstrešnicu za 
putnike u Kuljevčici, to će učiniti Grad Ivanec 


FOTO: B. TEŽAK 


Dobra vijest: brojka od četiri autobu- 
sne nadstrešnice što ih je Gradu Ivancu 
odobrila županijska Agencija za marke- 
ting i promidžbu povećana je za još dvi- 
je, pa će tako na našem području uskoro 
biti montirano ukupno šest autobusnih 
nadstrešnica. Osim u Ivanečkoj Želje- 
znici, Lukavcu, Prigorcu i Bedencu, po- 
stavit će se i u Lančiću, u kojemu je ove 
godine uvedena školska autobusna linija 
te na željezničkoj stanici u Kuljevčici. 

Podsjećamo, HŽ se oglušio na za- 
molbe Grada Ivanca da na željeznič- 
koj postaji u Kuljevčici uredi natkri- 
veni prostor u cilju zaštite putnika od 


atmosferskih prilika. Na žalost, to nije 
učinjeno, pa su putnici koji čekaju vlak 
izloženi kiši, snijegu i vjetru. Ostajući 
dosljedan obećanju da će, ukoliko nad- 
strešnicu ne postavi HŽ, to učiniti Grad, 
na inicijativu gradonačelnika M. Batini- 
ća, jedna nadstrešnica ide u Kuljevčicu. 
Dozvolu za njeno postavljanje Grad je 
zatražio od HŽ-a, a njeno se izdavanje 
očekuje ovih dana. 

Inače, postavljanje nadstrešnica dio 
je višegodišnjeg programa kojim je pla- 
nirano da se njima opreme stajališta ko- 
jima gravitira veći broj putnika, osobito 
učenika. (ljr) 

A aktualno 

IVANEČKI PROJEKTI Potpredsjednik Vlade RH i ministar regionalnog razvoja i fondova EU prof. dr. 
Branko Grčić u radnom posjetu Ivancu 


16 ivanečkih projekata “teških' 60 
mil. kn čeka otvaranje fondova EU 


Prof. dr. Branko Grčić, pot- ; 


predsjednik Vlade RH i ministar 
regionalnog razvoja i fondova 
EU u utorak je, 27. svibnja, u 
pratnji saborskog zastupnika 
Marija Habeka, varaždinskih 
dožupana Alena Kišića i Alana 
Košića te glasnogovornice mi- 
nistarstva Ljubice Vuko, boravio 
na radnom sastanku u ivanečkoj 
Gradskoj vijećnici. Na skupu ko- 
jemu su nazočili dogradonačel- 
nici Čedomir Bračko i Branko 
Putarek, predsjednik Gradskog 
vijeća Edo Rajh te svi gradski 
pročelnici i direktorica Poslovne 


zone Ivanec d.o.0., ministra je 


Projekt Aglomeracije 
Ivanec (gradnje sustava 
kanalizacije), vrijedan 145 
milijuna kuna, financirat 
će se iz fondova EU 


gradonačelnik Milorad Batinić 
informirao, prije svega, o projek- 
tima što ih je Grad prošle i ove 
godine za financiranje prijavio 
njegovu ministarstvu. Od uku- 
pno pet prijavljenih projekata 
Ministarstvo je prihvatilo tri te 
im dodijelilo bespovratnih 1,1 
milijun kuna. 

Isto tako, gradonačelnik je 
ministra u kraćim crtama upo- 
znao s bazom projekata Grada 
Ivanca planiranih u razdoblju 
2014.-2020. koji su vrijedni više 
od 320 milijuna kuna. Od uku- 
pno četrdesetak projekata, 16 
projekata iz oblasti komunalne 
infrastrukture, energetike, zašti- 
te okoliša i vodoopskrbe, vrijed- 
nih 60 milijuna kuna, spremno 
je za kandidiranje fondovima 
EU. Riječ je o projektima koji 
posjeduju kompletnu —doku- 
mentaciju i dozvole i oni čekaju 
otvaranje natječaja fondova EU 
(njihovo otvaranje očekuje se 
krajem godine) kako bi ih se mo- 
glo kandidirati za financiranje. 

Nekoliko projekata u fazi 
je idejnog rješenja (prometna 

Ministar B. Grčić na sastanku se zanimao o stanju 
pripremljenosti ivanečkih projekata za kandidiranje na __kandidiranje, čeka se samo otvaranje natječaja 
najavljeno potkraj ove godine 


fondove EU 


Šesnaest projekata Grada Ivanca spremno je za 


Modernizacija Preradovićeve ulice jedan je od projekata koji čekaju na otvoranje EU fondova 


infrastruktura), dok će se 145 
milijuna kuna vrijedan projekt 
gradnje kanalizacije i proči- 
stača (Aglomeracija Ivanec) fi- 
nancirati iz EU-fondova. Ostali 
projekti, čija je vrijednost pro- 
cijenjena na oko 106 milijuna 
kuna, u fazi su ideje, s time da 
u toj svoti nije sadržan projekt 
brze ceste, za koji u ovom tre- 
nutku nisu dostupni aproksi- 
mativni troškovi, ali zna se da 
će u njemu svakako znatnim 
dijelom sredstava trebati sudje- 
lovati i lokalna samouprava. 
Gradonačelnik se u razgo- 
voru dotaknuo i problema 


financiranja modernizacije 
nerazvrstanih cesta koji nije za- 
konski riješen. 
Naći rješenje za 
modernizaciju 
nerazvrstanih cesta 
-Zna se iz kojih se prihoda 
financira gradnja i održavanje 
državnih i županijskih cesta, 
dok model financiranja neraz- 
vrstanih gradskih cesta nije 
riješen, iako ih koriste svi voza- 
či. Tako ni Grad Ivanec nema 
izvornih i namjenskih prihoda 
za njihovu modernizaciju. Sto- 
ga se na području Ivanca one 


moderniziraju uz  sufinanci- 
ranje građana. Da toga nema, 
ceste bi bile u lošem stanju — 
konstatirao je gradonačelnik te 
s složio s ministrom Grčićem 
(kojeg je iznenadila informaci- 
ja da se ivanečke ceste uređuju 
po spomenutom modelu) da 
se rješenje za taj problem po- 
kuša u naći u dogovoru s Mi- 
nistarstvom prometa. Također 
je zahvalio ministru Grčiću za 
dosadašnju potporu  ivaneč- 
kim projektima, od kojih je za- 
dnja stigla prošlog mjeseca za 
uređenje Zavičajnog muzeja u 
Ivancu. 


-Ugovori za sve odobrene 
projekte iz Programa održivog 
razvoja lokalne zajednice već 
su bili pripremljeni za potpi- 
sivanje, međutim, proceduru 
smo morali zaustaviti zbog ka- 
tastrofalne poplave u Slavoniji. 
Moramo sagledati odakle će se 
financirati obnova poplavljenih 
kuća i tek kada se pripremi plan 
ulaganja i vidi kakve su potrebe 
ocijenit ćemo prioritete finan- 
ciranja — kazao je ministar Gr- 
čić. U daljnjem tijeku sastanka 
razgovaralo se o mogućnosti- 
ma koje resorno ministarstvo 
nudi za financiranje izrade pro- 
jektne dokumentacije, a Grčić 
je skrenuo pažnju da i Ivanec 
mora krajem ove godine spre- 
man dočekati otvaranje natje- 
čaja iz socijalne i komunalne 
infrastrukture i ruralnog razvo- 
ja koji će najvećim dijelom biti 
financirani iz EU fondova. 

Na sastanku se razgovaralo 
i o projektu Aglomeracije Iva- 
nec, o izvozno usmjerenom 
gospodarstvu Ivanca i drugim 
aktualnim temama s nagla- 
skom na predstojeću gradnju 
brze ceste koja će pridonijeti 
izlasku Ivanca iz prometne izo- 
liranosti. (ljr) 


UREĐENJE PROSTORA Održano javno izlaganje prijedloga ciljanih izmjena gradskih prostornih planova 


Planove prilagoditi potrebama građana i poduzetnika 
U petak, 9. svibnja, završila 2 Nu ši 


je javna rasprava o prijedlozi- S 
ma ciljanih izmjena i dopuna & | 


gradskih prostornih planova i 
to Prostornog plana uređenja 
grada Ivanca, Urbanističkog 
plana uređenja Ivanca te De- 
taljnog plana uređenja površine 
sportsko-rekreacijske namjene 
Jezera u Ivancu. Do tada su svi 
građani i ostali sudionici javne 
rasprave mogli u Gradskoj vi- 
jećnici izvršiti uvid u prijedlo- 


A 


ge planova te svoje primjedbe 
upisati u knjigu ili ih dostaviti 
pismeno. 

U utorak, 6. svibnja, u na- 
zočnosti gradskog pročelnika 
Upravnog odjela za urbanizam, 
komunalne poslove i zaštitu 
okoliša Stanka Rožmana te 
predstavnika tvrtke Arheo d.o.o. 


Predložena rješenja 
pojasnio je direktor tvrtke 
Arheo, arhitekt Aron Varga 


iz Zagreba — direktora Arona 
Varge i njegova kolege Patrika 
Filakovića, održana su i javna 
izlaganja svih spomenutih pla- 
nova. Budući da je riječ o cilja- 
nim izmjenama, kojima su defi- 
nirani samo pojedini segmenti 
izmjene planova, izlaganjima 
se odazvao uži krug zainteresi- 
ranih. Najviše rasprave bilo je 
u vezi predloženih rješenja i 
smjernica u Prostornom  pla- 
nu uređenja grada Ivanca.(ljr) 

Građani ivanečkoga područja skupili su 11 tona robe za pomoć poplavljenim građanima 


IVANEC POMAŽE SRCEM U GD Crvenoga križa do kraja svibnja 
skupljeno više od 17 tona pomoći za poplavljene istočne krajeve 


Stotine naših građana 
brzo pomoglo Slavoniji 


+Na području Ivanca prikupljeno je gotovo 11 tona huma- 
nitarne pomoći, a u njenu skupljanju, sortiranju, označava- 
nju i utovaru sudjelovali su deseci volontera. Hvala svima! 


Gradsko društvo Crvenoga 
križa u Ivancu bilo je središnje 
mjesto na koje se slijevala sva 
humanitarna pomoć što je sa 
svih strana stizala od građana, 
tvrtki, ustanova, institucija i 
svih drugih koji su, šokirani i 
zaprepašteni prizorima kata- 
strofalne poplave što je uništila 
imovinu i trud naših sugrađana 
u istočnoj Slavoniji, odmah re- 
agirali i počeli pomagati u robi, 
novcu, prijevozu... Prema po- 
dacima Crvenog križa, do 30. 
svibnja u njegove se prostore 
slilo blizu 18 tona robe (hrane, 
higijenskih potrepština, vode 
i sokova, krevetnine, odjeće, 
obuće, igračaka) te gotovo 700 
kutija lijekova. Skupljena roba 
je propisno sortirana, označe- 
na i spakirana te otpremljena u 
skladišta Crvenog križa u Vin- 
kovcima i Zagrebu, a krajem 
prošlog mjeseca na otpremu je 
čekalo još oko tonu i pol robe. 

-Samo na području grada 
Ivanca prikupljeno je blizu 11 
tona robe. Direktno u naše pro- 
store pomoć je donijelo gotovo 
300 građana te više udruga i 
tvrtki. Temeljem poziva gra- 
donačelnika Batinića, u akciju 
su se uključili mjesni odbori, a 
robu su nam poslali iz Bedenca, 
Cerja Tužnog, Gačica, Ivaneč- 
ke Željeznice, Kaniže, Lančić- 
Knapića, Lovrečana, Lukavca, 
Margečana, Osečke, Radova- 
na, Ribić Brega, Seljanca, Sta- 
žnjevca, Škriljevca, Vitešinca i 
Vuglovca. Nadalje, roba je stigla 
i iz DVD-a Ivanec, iz osnov- 
nih škola u Ivancu, Salinovcu, 
Radovanu, iz Dječjeg vrtića 
Ivančice i Srednje škole Ivanec 
— izvijestila je ravnateljica Cr- 
venog križa Jasminka Ruhek. 

Pomoć su donirali i Drvodje- 
lac Ivanec, Udruga udomitelja 


_= 


Volonteri su obavili golem dio posla 

župski Caritas, dok su pojedine 
tvrtke donirale raznu drugu po- 
trebnu robu. 


Kako pomoći? 


U skladu s potrebama s 
terena, i dalje se prikupljaju 
sredstva za čišćenje i dezin- 
fekciju, baterijske lampe s 
ulošcima, zaštitne maske, 
sprejevi protiv komaraca, me- 
tle, četke, gumene i radničke 
rukavice, pribor za bojanje zi- 
dova i sl. Robu možete donije- 
ti u Crveni križ Ivanec radnim 
danom od 7 do 15 sati. 

Pomoći možete i pozi- 
vom na humanitarni telefon 
060 90 11 ili uplatom na 
broj žiro računa Hrvatskog 
Crvenog križa: IBAN: HR 
69234000091511555516, 
poziv na broj 08, za pomoć 
stanovništvu ugroženom po- 
plavama. 


Nada, Petrolova benzinska crp- 
ka u Ivancu, Ljekarna Friščić- 
Strahija i Ljekarna Kocijan. 
Pomoć u prijevozu robe stigla 
je iz Odgojnog doma Pahinsko 
i Locela iz Jerovca. Uključio se i 


Volonteri, bili ste 

prekrasni! 

Najveći dio posla odradi- 
li su volonteri. Najviše je bilo 
učenika Srednje škole Ivanec, a 
došli su i mnogi građani koji su 
jednostavno osjetili potrebu za 
pružanjem pomoći. 

-Samo s područja Grada 
Ivanca volontiralo je preko 
70 osoba! Njima treba dodati 
i osobe koje su volontirale na 
svim ostalim sabirnim mjesti- 
ma na području grada Ivan- 
ca (članovi DVD-a, mjesnih 
odbora, u školama, udrugama, 
vrtiću). Bili su prekrasni, spre- 
mni pomoći u bilo koje vrijeme 
i na bilo kakvim poslovima — u 
prikupljanju, sortiranju, obilje- 
žavanju, utovaru i istovaru. 'Ta- 
kođer, volonteri GDCK Ivanec 
pomagali su i uključivali se pri 
istovaru robe u Vinkovcima i u 
skladištu HCK u Zagrebu — ka- 
zala je J. Ruhek.(ljr) 

VAŽNIJE JE POMOĆI Grad Ivanec otkazao 
glavnu proslavu Dana grada na špici 


Umjesto za proslavu, 
100 tisuća kuna za 
pomoć poplavlj ljenima 


Na prijedlog gradonačelni- , 
ka Milorada Batinića i surad- 
nika iz gradskog vodstva, Me- 
dustranačko vijeće odlučilo 
je otkazati središnju lipanjsku 
proslavu Dana grada te umje- 
sto toga, svotom od 100.000 
kuna iz gradskog proračuna 
pomoći građanima na istoku 
Hrvatske čija je imovina uni- 
štena u nedavnim katastrofal- 
nim poplavama. Slijedom toga 
Gradskom je vijeću predlože- 
no da na svojoj prvoj sljedećoj 
sjednici rebalansom proraču- 
na prenamijeni novčana sred- 
stva koja su bila planirana za 
tehničku pomoć udrugama i 
KUD-ovima za realizaciju pro- 
gramskih sadržaja i usmjeri ih 
u pomoć poplavljenima. 

S time su se složili pred- 
stavnici svih političkih stra- 
naka koje sudjeluju u radu 
Gradskog vijeća, pa se tako i 
Grad Ivanec pridružio velikoj 
hrvatskoj obitelji koja nese- 
bično pomaže ublažavanju 
tisuća tragedija naših sugra- 
dana kojima su poplave ra- 
zorile domove i egzistenciju. 
Da je ovakva odluka naišla na 
jednodušnu potporu i razu- 
mijevanje građana, pokazuju i 
brojne poruke podrške što su 
sa svih strana stigle gradskom 
vodstvu i službama. 

Treba također napomenuti 
da je odmah nakon apela za 
pomoć poplavljenima grado- 
načelnik Batinić u najbržem 
roku sve stanovnike grada 
Ivanca pozvao da se uključe 
u akciju prikupljanja pomo- 
ći. Predsjednicima svih vijeća 
mjesnih odbora odmah su 
uručena pisma sa zamolbom 
da organiziraju prikupljanje 
nužne robe i artikala u mje- 


DVD BEDENEC 

I mještani Radovana 
odazvali su se apelu za 
pomoć našim poplavljenim 
sugrađanima u Slavoniji 
ira z—om-s proma. — | 
Građani i udruge 
jednodušno su podržali 
odluku da se pomogne 
stotinama naših 
sugrađana u Slavoniji 
koje je pogodila 
katastrofalna poplava 


snim društvenim i vatroga- 
snim domovima, školama i u 
drugim prostorima. Pisme- 
ne obavijesti istaknute su na 
oglasne ploče u svim mjesnim 
odborima, a Grad je ponudio i 
transport prikupljene robe do 
Gradskog društva Crvenog 
križa. 

Odaziv je bio gotovo tre- 
nutačan: građani mnogih mje- 
snih odbora odmah su se digli 
na noge te na sabirna mjesta 
donijeli impozantnu  količi- 
nu najraznolikije robe, prema 
uputama Ministarstva soci- 
jalne politike i Crvenog križa. 
Pojedini poduzetnici ponudili 
su i uslugu prijevoza robe, a o 
volonterima koji su po cijele 
dane u Crvenom križu prima- 
li, sortirali, označavali i pakira- 
li robu te je tovarili u kombije 
i kamione, mogla bi se napisati 
cijela humanitarna priča. (ljr) 


Vatrogasna 


cisterna poslana u Županju 


Odazivajući se nalogu glav- 
nog vatrogasnog zapovjednika 
Slavka Tucakovića, Dobrovolj- 
no vatrogasno društvo Bede- 
nec u srijedu je, 21. svibnja, 
svoju višenamjensku vatroga- 
snu cisternu koja služi i za pri- 
jevoz pitke vode, uputilo je na 
područje Županje. 


Cisternu je u Slavoniju od- 
vezao član DVD-a Bedenec, 
a stavljena je na raspolaganje 
stožeru Državnog ureda za 
zaštitu i spašavanje u Županji, 
za potrebe dopremanja pitke 
voda u naselja toga kraja, izvi- 
jestio je tajnik DVD-a Siniša 
Vresk.(ljr) 

LEGALIZACIJA 
Upravni odjel za 
prostorno uređenje 

i graditeljstvo 
Varaždinske županije 
svim podnositeljima 
zahtjeva za legalizaciju 


Odmah 
okrenite 
ishođenje 
nedostajućih 
dokumenata 


Budući da se u idućim 
mjesecima očekuje znatno 
povećanje broja riješenih 
predmeta vezanih uz lega- 
lizaciju nezakonito  sagra- 
đenih objekata, a da je velik 
broj zahtjeva podnesen bez 
kompletne dokumentacije, 
pozivaju se svi građani i dru- 
gi podnositelji zahtjeva za 
legalizaciju s područja grada 
Ivanca da u što kraćem roku 
pokrenu aktivnosti vezane uz 
ishođenje nedostajuće doku- 


mentacije. 
Naime, s obzirom na 
ukupni broj pristiglih _ne- 


potpunih zahtjeva u odnosu 
na broj svih ovlaštenih arhi- 
tekata, inženjera i geodeta 
koji sudjeluju u predmetnim 
postupcima legalizacije, 
procjenjuje se da, ukoliko 
svi podnositelju budu čeka- 
li zadnji čas, vrlo vjerojatno 
neće biti moguće ishoditi 
nedostajuću dokumentaci- 
ju u traženim rokovima (60 
dana). 

To bi moglo rezultira- 
ti odbijanjem zahtjeva, 
odnosno, nemogućnošću 
legalizacije nezakonito 
izgrađenih zgrada. Stoga 
se svi podnositelji upućuju 
da ne čekaju, već da odmah 
priđu ishođenju nedostaju- 
ćih dokumenata. 

Predstavnike poslovnog sektora iz cijele zemlje M. Batinić je upoznao sa specifičnostima ivanečkog modela kojeg 


je prepoznao i ugledni Financial Times 

POSLOVI Gradonačelnik M. Batinić sudjelovao je u radu okruglog stola 6. Fina 
foruma u zagrebačkom Westinu 


Informacije jesu važne, no 


ipak su presudne strategije 


Ivanečki gradonačelnik Mi- 
lorad Batinić u srijedu je, 14. 
svibnja, bio jedan četiri pane- 
lista koji su sudjelovali u radu 
okruglog stola na temu ,lnfor- 
macije kao pokretač razvoja 
lokalne zajednice“ što je održan 
u sklopu 6. Fina foruma na ko- 
jemu su ujedno poduzetnicima 
u pojedinim sektorima za naj- 
bolje poslovne rezultate dodi- 
jeljene nagrade Zlatna bilanca. 

Fina forum je već tradi- 
cionalan susret stručnjaka i 
gospodarstvenika koji sudje- 
luju u raspravama o važnim 
temama iz područja gospo- 
darstva, financija, IT-a i sl. Uz 
Batinića, na skupu kojeg je 


Ivanečki gradonačelnik 
na skupu je govorio o 
ivanečkim iskustvima u 
stjecanju BFC znaka koji je 
i bio podloga za kreiranje 
strategija što ih je potom 
nagradio i Financial Times 
vodio glavni urednik Lidera 
Miodrag Šajatović, sudjelo- 
vali su i dekan Ekonomskog 
fakulteta u Rijeci Heri Bezić, 
predsjednica Ekonomskog 
instituta u Zagrebu Dubravka 
Jurlina Alibegović i predsjed- 
nica Fine Anđelka Buneta. Taj 
skup organiziran je s ciljem da 


se javnosti predstave moguć- 
nosti korištenja znanja i infor- 
macija koje mogu pridonijeti 
podizanju razvojnih potenci- 
jala općina, gradova i županija 
u Hrvatskoj. 

Odgovarajući na ciljana 
pitanja moderatora vezana uz 
važnost pravodobnih informa- 
cija za poslovanje subjekata u 
lokalnoj zajednici i definira- 
nje njenih razvojnih prilika, 
Batinić se posebno osvrnuo 
na ivanečka iskustva te među 
ostalim naglasio da su pravo- 
dobne i kvalitetne informacije 
ključne i nedvojbeno važne za 
privlačenje novca iz fondova 


-Dobra informacija svakako 
jest temelj razvoja, no za novac 
iz EU ipak je ipak je presudna 
dobra strategija razvoja, neo- 
visno o tome kakav se projekt 
kandidira — naglasio je grado- 
načelnik te potom kao primjer 
toga istaknuo strategije za pri- 
vlačenje i poticanje direktnih 
stranih ulaganja za koje je Grad 
Ivanec dobio nagradu Financi- 
al Timesa. Također, odgovarao 
je ina pitanja vezana uz certi- 
ficiranje gradova s povoljnim 
poslovnim okruženjem te iznio 
iskustva našega grada u projek- 
tu dobivanja BFC znaka kojeg u 
Hrvatskoj posjeduju samo dva 
grada — Bjelovar i Ivanec.(ljr) 


INFRASTRUKTURA U Poslovnoj zoni Ivanec - istok uređena je makadamska prometnica 


Otvoren prilaz česticama poslovne namjene 


U prvoj fazi sagrađena je makadamska brojnetnica kojem jeomogućen 
prilaz zemljišnim česticama 


potencijal. 


Na području pete faze širenja Po- 
slovne zone Ivanec — istok sagrađena 
je nova, zasad makadamska prometni- 
ca, kojom je otvoren kvalitetan prilaz 
parcelama kojima se prije toga moglo 
prići samo s poljskog puta. To je važ- 
no, jer riječ je o česticama koje se nala- 
ze na poslovno atraktivnom prostoru 
uz ivanečku obilaznicu, u zoni koja je 
urbanistički namijenjena gradnji obje- 
kata proizvodno — industrijske namje- 
ne, pa je time povećana njihova tržna 
vrijednost i ojačan njihov poslovni 


Zanimljivo je da je cesta sagrađena 
točno iznad potoka Matačine koji je 
prošle godine ,zatvoren“ u armirano- 
betonsku cijev. Uređeno je 340 metara 
prometnice. 


Investitor je gradska tvrtka Po- 
slovna zona Ivanec d.o.0., 
na natječaju radove vrijedne blizu 
230.000 kuna (bez PDV-a) povjerila 
Građevinskom obrtu Iskop iz Kle- 
novnika. 

I dalje stoji poziv i ponuda Grada 
Ivanca i Poslovne zone svim privatnim 
vlasnicima čestica na tom području 
da im pomognu u parcelaciji, kata- 
starskom okrupnjivanju i formiranju 
velikih čestica koje bi potencijalnim 
investitorima bile pogodne za grad- 


koja je 


nju proizvodno-industrijskih pogo- 


na. Vlasnicima se nudi i pomoć oko 
kupoprodaje zemljišta i povezivanje s 
potencijalnim investitorima. Svi zain- 
teresirani za to mogu se javiti Poslov- 


noj zoni Ivanec d.o.o.(ljr) 

GOSPODARSKI FORUM Grad Ivanec i Poslovna zona organiziraju 6. gospodarski forum 


“Perspektive zapošljavanja i 
samozapošljavanja u Hrvatskoj 


Grad Ivanec i gradska tvrtka 
Poslovna zona Ivanec d.o.o. u 
jeku su organizacijskih pripre- 
ma za 6. gospodarski forum 
koji će se u prostorima Srednje 
škole Ivanec održati u srijedu, 
18. lipnja, na temu Perspektive 
zapošljavanja i samozapošljava- 
nja u Hrvatskoj. Kao i proteklih 
godina, kada su u radu temat- 
skih foruma sudjelovali naje- 
minentniji predstavnici _mini- 
starstava, državnih agencija, 
uglednih tvrtki, raznih poslov- 
nih asocijacija te aktivni sudio- 
nici i posrednici na tržištu rada, 
ina ovome forumu okupit će se 
sudionici koji će javnosti na licu 
mjesta iz prve ruke pružiti naj- 
preciznije informacije o ovoj i 
više nego aktualnoj tematici. 

Prema najavama, u radu 
okruglog stola sudjelovat će 


Grad Ivanec na 
forumu će dati poticaj 
reafirmaciji školovanja 
za metalska zanimanja 


predstavnici Ministarstva zna- 
nosti i obrazovanja, Ministar- 
stva gospodarstva, Ministarstva 
rada i mirovinskog sustava, Va- 
raždinske županije i uglednih 
tvrtki te, dakako, domaćina. 
Cilj foruma je sve zainte- 
resirane sudionike upoznati 
s temama koje se odnose na 
prilagodbu poslodavaca i zapo- 
slenika novim tržištima rada i 
uvjetima poslovanja, na traže- 
ne prilagodbe vezane uz zako- 
nodavni okvir EU, ali i o tome 
koja su to zanimanja budućno- 
sti, što treba znati o domaćoj i 


Metalski kadrovi ponovno su traženi, pa će jedna od 
glavnih tema foruma biti poticaj za školovanje mladih 


za metalska zanimanja 

međunarodnoj konkurenciji 
na tržištu rada i sl. Ove godine 
posebna će tema biti posvećena 


važnosti ciljanog obrazovanja i 
kvalitetnog obrazovnog susta- 
va, pri čemu će Grad Ivanec 


FOTO: je 


- kaoi prije nekoliko godina, 


kada je inicirao školovanje 
stolara za potrebe ivanečkih 
tvrtki — dati poticaj reafirma- 


ciji i popularizaciji školovanja 
za metalska zanimanja, kako bi 
se zadovoljile rastuće potrebe 
za kadrovima metalskih tvrtki 
koje pokazuju znakove oporav- 
kai izlaska iz krize. 
Gospodarski forum počet 
će u 11 sati, a ulaz je otvoren 
svima zainteresiranima. Gos- 
podarski sajam u sklopu kojeg 
se inače održavao forum ove se 
godine u planiranom terminu 
(20. i 21. lipnja) neće održati, 
jer je na razini Grada Ivanca 
dogovoreno da će se i sajam i 
cjelokupne središnje svečanosti 
uz Dan grada otkazati te novac 
planiran za to usmjeriti za po- 
moć poplavljenoj Slavoniji. (ljr) 


JEROVEC GORNJI Naknadno proveli mjesnu Zelenu čistku 


Uredili prostor budućeg 
mjesnog igrališta 


Budući da je u subotu, 
26. travnja, u župi Kamenica 
bila dodjela Svete potvrde, pa 
su mještani Jerovca Gornjeg 
odgodili svoje sudjelovanje u 
Zelenoj čistki, građani tog mje- 
snog odbora akciju su odradili 
naknadno i to u subotu, 24. 
svibnja. 


U radnoj akciji kojoj se 
odazvalo dvadesetak mještana 
i mladih, uređena je velika jav- 
na površina. Posječeno je trnje 
i raslinje, pokošena je trava, a 
građani su porušili i dio stabala 
za koja je ocijenjeno da će sme- 
tati sportskom igralištu što ga 
namjeravaju urediti na toj česti- 


ci. Pomoć mjesnom odboru u 
planiranju i daljnjem uređenja 
terena najavilo je i Jedinstvo 
d.d. Krapina — Pogon u Jerovcu 
(bivša Pješčara), a predsjednik 
MO-a Mario Canjuga kaže da 
će se urediti pješčano nogo- 
metno igralište, prvo takvo na 
području grada. (ljr) 


Mještani Jerovca Gornjeg proveli su početne radove na uređenju budućeg igrališta 


FOTO: B. TEŽAK 


Lovci i ribiči očistili su dionicu od,,mosta do mosta“ uz Bednju 


“ ZELENA ČISTKA 


eve 


Ivanečki lovci i ribiči 
u Zelenoj čistki 


Dvadeset i pet članova iva- 
nečkog Lovačkog društva Jelen 
i Športskog ribolovnog društva 
Ivanec priključilo se vojsci“ 
građana što je u cijelomu na- 
šemu kraju provela ekološku 
akciju Zelena čistka. 

Akcijaši su bili podijelje- 
ni u dvije grupe, a skupljali su 
krupni otpad na potezu od 


Kuljevčice uz rijeku Bednju do 
Elektre. 

-Skupili smo oko šest kubič- 
nih metara raznog otpada. Bilo 
je tu svega, od žičanog pletiva i 
ploča koje je netko odbacio kod 
željezničke stanice u Kuljevčici, 
pa sve do plastike i boca, čak i 
automobilskih branika — kazao 
je akcijaš Mladen Hrg.(ljr) 


HUMANITARNE AKTIVNOSTI 
Uz Svjetski dan i Tjedan Crvenog križa 


Gradsko društvo Crvenoga 
križa Ivanec u tjednu je Crve- 
noga križa (od 8. do 15. svibnja) 
predstavilo svoj rad građanima i 
upoznalo ih s djelatnostima te, 
najveće humanitarne organiza- 
cije u svijetu.U Gradskoj knjiž- 
nici održana je radionica Učimo 


o Crvenom križu, u kojoj se kod 
djece i mališana kroz odgovara- 
jući pedagoški pristup nastojala 
pobuditi empatija i potreba za 
pomaganjem nemoćnima, bole- 
snima i ugroženima. Aktivnosti 
su nastavljene organizacijom ak- 
cije dobrovoljnog davanja krvi u 


Ivancu na kojoj je za humanitar- 
ne potrebe prikupljeno 85 krv- 
nih doza. U srijedu, 14. svibnja, 
na ivanečkoj je tržnici prove- 
deno besplatno mjerenje krv- 
nog tlaka i razine šećera u krvi. 
Demonstriran je i postupak 
pružanja prve pomoći u situa- 


cijama kad je ljudima ugrožen 
život te spašavanje osobaauto- 
matskim vanjskim defibrilato- 
rom (AVD).Akciju su proveli 
voditeljica programa Pomoć u 
kući DCK Varaždinske župa- 
nije Slađana Cestar i vanjskisu- 
radnik Crvenog križa Ivanec dr. 


Dobrovoljni davatelji poklonili 85 krvnih doza 


Antonio Golub,a odazvalo joj 
se 120 građana. Rad na AVD- 
u demonstrirao je dr. Marko 
Kekić iz Hrvatskog Crvenog 
križa.Ekipa prve pomoći OŠ 
Ivanec podijelila je građani- 
ma = edukativno-promidžbe- 
ne materijale Crvenog križa. 

djeca 


Ivanec je bio uspješan 
domaćin 4. olimpijskog 
festivala dječjih vrtića 

Lakonoge klinceze hitre u utrci na 50 metara 


Nema ništa bolje od dobrog ,nogača“! 


Bacanje loptice? Ništa lakše! 


1.VI. 2014. 


Na olimpijskom festivalu 
290 djece iz osam vrtića 


+ Manifestacija postaje sve popularnija 
među vrtićima, jer odbacuje imperativ 
pobjede i promiče vrijednosti 
sudjelovanja i fair-playa 


Ekipa klinaca i klinceza iva- 
nečkog Dječjeg vrtića Ivančice 
pobjednik je Olimpijskog festi- 
vala dječjih vrtića što je u petak, 
9. svibnja, četvrti put održan 
na nogometnom igralištu NK 
Ivančice. Drugo mjesto osvojili 
su maleni natjecatelji iz Dječ- 
jeg vrtića Lepoglava, dok su 
viničke Zvjezdice izborile treće 
mjesto. 


Olimpijski festival održan 
je pod pokroviteljstvom 
Hrvatskog olimpijskog 
odbora 


Rezultat je to ukupnog na- 
tjecanja u više disciplina — u 
nogometu, štafeti, skoku u dalj, 
bacanju loptice i utrci na 50 
metara — u kojima su, čini se, 
podjednako angažirani bili i na- 
tjecatelji, ali i njihovi roditelji, 
bake i djedovi koji su ih bodrili 
s prepunih tribina. Činjenicu 
da Olimpijski festival u Ivancu 
postaje sve popularniji i simpa- 
tičniji, potvrđuje i podatak da 
sve više vrtića pokazuje želju 
da se pridruži ovom natjecanju, 
koje od samog početka odba- 
cuje imperativ pobjede i promi- 


če ideju važnosti sudjelovanja i 
fair-playa. 

Tako je ovoga puta na festi- 
valu sudjelovalo osam vrtića, 
uz već spomenute, i vrtići La- 
tica iz Klenovnika, Petar Pan iz 
Črešnjeva, Škrinjica iz Vidovca, 
Maja pčelica iz Ladanja Donjeg 
te, dakako, područno vrtićko 
odjeljenje iz Radovana, sveuku- 
pno 290 natjecatelja. 

U glazbenu koračnicu, mali 
sportaši na terene su ušli u mi- 
mohodu. Nakon _intoniranja 
himne i paljenja olimpijskog 
plamena, dobrodošlicu njima i 
njihovim roditeljima poželjela 
je ravnateljica Suzana Divjak, 
dok je igre otvorio zamjenik 
gradonačelnika Čedomir Brač- 
ko. 

Olimpijski festival održan 
je pod pokroviteljstvom Hr- 
vatskog olimpijskog odbora i 
uz veliku potporu Zajednice 
športskih udruga Grada Ivan- 
ca, koja je osigurala svu pomoć 
i logistiku. Njen predsjednik 
Miljenko Jarnjak na kraju je igre 
proglasio zatvorenima te uz po- 
moć malenih ugasio olimpijski 
plamen, sa željom da se ova lije- 
pa manifestacija nastavi i iduće 
godine. (lj) 


KUD Salinovec organizirao 2. 
međunarodnu smotru dječjeg folklora 


Raskoš stvaralaštva 300 djece 
iz devet folklornih društava 


+ U ime pokrovitelja, Grada Ivanca, 
smotru je otvorio gradonačelnik M. Batinić 


Odlično organizira- 
na 2. međunarodna smo- 
tra dječjeg folklora što je 
u organizaciji KUD-a Sa- 
linovec u nedjelju, 4. svib- 
nja, održana u Ivancu, u 
lijepom će sjećanju ostati 


svim sudionicima i njiho- 
vim voditeljima, a nada- 
sve publici koja je gotovo 
do zadnjeg mjesta ispuni- 
la ivanečku kinodvoranu. 
Zadovoljni su bili i pred- 


stavnici triju folklornih 

VL 

Sjajni salinovečki dječji folklorni ansambli 


skupina iz Slovenije, iz 
Dragatuša, Stročje Vasi i 
Kobilja, koji su već najavi- 
li sudjelovanje i iduće go- 
dine, jednako kao i vodi- 
telji KUD-ova iz Vidovca, 
Šandorovca, = Kneginca, 


Svoju točku 
izvela je za čistku 
desetku! 


Đelekovca i Velike Mlake, 
koji su iz Ivanca ponije- 
li samo lijepe dojmove. 
I dakako, dječji folklor 
KUD-a Salinovec, koji se 
odlično uvježbanim ko- 
reografijama i bjelinom 


4 : 
š Pogled koji veseli srce - oni na najljepši način 
čuvaju hrvatsku narodnu tradiciju 


svojih nošnji također pri- 
družio raskoši dječjeg fol- 
klornog stvaralaštva. 

U programu je sudje- 
lovalo oko 300 djece, koja 
su u Ivanec doputovala 
u pratnji stotinjak _vodi- 
telja i koreografa. Akti- 
visti KUD-a Salinovec, 
na čelu s predsjednicom 
i voditeljicom programa 
Valentinom Posavec Ko- 
vač, uspješno su odradili 
zahtjevan organizacijski 
posao i još jednom po- 
tvrdili neosporni primat 
Salinovca u folklornom 
stvaralaštvu na području 
grada Ivanca i šire. I dok 
su animiranjem mladih 
uspjeli stvoriti snažnu 
kadrovsku jezgru koja će 


KUD-u osigurati nesme- 
tan budući rad te mlade 
pedagoški usmjeriti pre- 
ma  stvaralačkim aktiv- 
nostima, organiziranjem 
međunarodne dječje 
smotre  Salinovčani su 
pokazali da prerastaju 
lokalne granice i šire kri- 
la prema međunarodnim 
gostovanjima. 

Smotru je, u ime po- 
krovitelja, Grada Ivanca, 
otvorio gradonačelnik 
Milorad Batinić. U pro- 
gramu je nastupio i Pje- 
vački zbor OŠ Ivanec pod 
ravnanjem Nade Peček. 
Šteta što je dolazak fol- 
kloraša iz Kolana na oto- 
ku Pagu omela jaka bura. 
jr) 

Kao i ostali odjeli, i leprechauneri iz 4. E2 u svoju su izvedbu uključili i - 
razrednicu 


1.V. 2014. 

mladi 


Gladijatori i gladijatorice - hrabro i borbeno u buduće životne 
pobjede 


Plesnim i scenskim programom ivanečki maturanti oprostili su se od srednje škole 


Maturanti: Stiže radnička klasa, 
recesiji uskoro neće biti spasa! 


-Otkad za sebe znamo, drvo 
nam je u krvi! U našoj školi 
neka svi znaju: mi, stolari, smo 
prvi! Ne tako davno stvorili nas 
Branka i Zdravko, znamo da to 
nije bilo lako!...Postajemo prava 
radnička klasa, a recesiji uskoro 
neće biti spasa! 

Ove riječi, što su ih, među 
ostalim, uputili profesori- 
ma i velikom mnoštvu svojih 
roditelja, rodbine, učenika i 
drugih građana koji su pre- 
punili tribine srednjoškolske 
sportske dvorane, maturanti- 
ma prve generacije izučenih 
stolara Srednje škole Ivanec 
u petak su, 16. svibnja, bile 
uvod u pravi scenski spektakl 
koji je sadržajem, izvedbom i 
dosjetljivošću nagrađen gro- 
moglasnim pljeskom publike. 
U nekoliko minuta programa 
stolari su na simpatičan način 
pokazali kako su kroz prote- 
kle godine svoga školovanja 
svladavali tajne zanata. Usput 
su uputili zahvale bivšoj rav- 
nateljici Branki Pavić za čijeg 
je mandata u školu uveden 
obrazovni program stolara te 
direktoru Drvodjelca Zdrav- 
ku Markoviću kojeg su i uklju- 
čili u program te mu na taj na- 
čin zahvalili na stipendijama i 


laki. 


Ovako seod profesorai pedagoga opraštajuivanečki maturanti 


U programu su 
sudjelovala 174 
maturanta Gimnazije, 
Ekonomske i Industrijsko 
— obrtničke škole 


plaćenoj praksi kroz cijelo 
vrijeme školovanja. 

Na sličan su se način — 
originalnim plesnim izvedbama 
s koreografijama koje su dugo 
uvježbavali, maštovitim odo- 
rama te obaveznom zahvalom 
razrednicima, profesorima i 
drugim članovima školskog ko- 
lektiva — od srednje škole toga 
dana oprostili i svi drugi iva- 
nečki maturanti, ukupno 174 
učenika Gimnazije, Ekonom- 
ske i Industrijsko-obrtničke 
škole. 

-Zahvaljujemo na vašem 
trudu i vremenu uloženom 
u naše obrazovanje. Hvala 
vam što ste nas cijelo vrijeme 
usmjeravali prema pravim 
ciljevima. I hvala našim rodi- 
teljima, bez kojih sve ovo ne 
bi imalo smisla — poručili su 
maturanti. 

-Ova je generacija matura- 
nata posebna po svojim posti- 


gnućima, a osobito mnogo rada 
uložila je i u pripremu ovog 
oproštajnog dana. Ponosimo 
se vama, prekrasnim mladim 
ljudima i želimo vam mnogo 
uspjeha na vašem budućeg ži- 
votnom putu — poručila je ma- 
turantima ravnateljica mr. sc. 
Lidija Kozina. 

Nakon što su počast školi i 
vrijednosti obrazovanja odali 
himnom studenata Gaudea- 
mus igitur, učenici su — nakon 
predstavljanja i pojedinačnog 
isticanja svojih uspjeha — re- 
dom izvodili svoje plesne pro- 
grame i tako se pridružili tra- 
diciji prethodnih generacija, 
koje se već godinama od škole 
i njenih profesora opraštaju na 
način jedinstven u cijeloj Hr- 
vatskoj. Tako su sljedeća, više 
od dva sata, dvoranom ,letjele“ 
zvončice u pratnji Petra Pana i 
kapetana Kuke (odjel prodava- 
ča), gladijatori iz 4. GI priredili 
su plesni povijesni spektakl, do- 
vitljivom scenskom izvedbom 
publiku su zabavili leprecha- 
uneri iz 4. E2, 4. G2 preodjenuo 
se u Pinokija u pratnji Cvrčka 
te izveo dopadljivu koreogra- 
fiju, dok su se strojari od škole 
oprostili gromko otpjevanom 
pjesmom. (ljr) 


Stihovima, pjesmom, ple- 
som i glumom na priredbi 
ivanečkog Društva Naša djeca 
održanoj u nedjelju, 11. svibnja, 
mnoštvo djece svojim je majka- 
ma uputilo najljepše čestitke za 
Majčin dan. 

Svoje plesno umijeće po- 
kazale su tri dječje skupine 
DND-a pod vodstvom Ane 
Marije Županić, a prvi put 
nastupili su članovi novoosno- 
vane plesne radionice latinoa- 


\ Priredba u povodu Majčina dana 


Predstava,,Mojoj najdražoj majci...“ 


meričkih i standardnih plesova 
koju vode Ivana Matić i Mateo 
Mudri. 

Čestitke majkama  uputi- 
li su i polaznici igraonice za 
predškolsku djecu voditeljice 
Ljiljane Martinčević — Smo- 
dek te učenici 3. c i 4. a razreda 
ivanečke škole s učiteljicama 
Anom Halamek i Irenom Pre- 
krit, ujedno članicama Izvrš- 
nog odbora DND-a. Članovi 
dramske radionice Silvije Ča- 


vlek ispričali su Nemoguću 
priču, a priredbu je glazbenim 
brojem na gitari zaokruži- 
la polaznica Glazbene škole 
Magdalena Banfić. 

I — slatko za kraj. Sve sudi- 
onike programa kolačima je 
počastila Biserka Hranić iz Pri- 
gorca.(ljr) 


Svojim mamama poslale 
su svu ljubav ovoga 
svijeta... 

10 društveni 


DRŽAVNO 
NATJECANJE 


Bronca 
ivanečkoj 
srednjo- 
školskoj ekipi 


Ekipa prve pomoći Sred- 
nje škole Ivanec u sastavu 
Lucija Šambar, Ana Kolarić, 
Jelena Nišević, Lea Valenčić, 
Martina Lončarek i Ivana 
Knez (mentorica: Jasminka 
Vujasinović) osvojila je treće 
mjesto na 18. državnom na- 
tjecanju ekipa prve pomoći 
mladih Crvenog križa odr- 
žanom u Novom Vinodol- 
skom. Mladi su se natjecali u 
zadaćama koje obuhvaćaju 
pismenu i praktičnu provjeru 
znanja prve pomoći te pi- 
smenu provjeru poznavanja 
povijesti i djelovanja Među- 
narodnog pokreta Crvenog 
križa i Crvenog polumjese- 
ca, Hrvatskog Crvenog križa, 
međunarodnog humanitar- 
nog prava, prava čovjeka i 
prava djeteta. Kao što se vidi, 
dostojno su predstavili grad 
Ivanec i ivanečki Crveni križ, 
ali i Varaždinsku županiju. Sve 
čestitke! 


život 


1124. IEVYANEČKE W NOVINE 


Ivanečko sunce osvojilo je odlično treće mjesto 


SKRB ZA OSOBE S POSEBNIM POTREBAMA Održani su sportski susreti udruga za 
osobe s mentalnom retardacijom 


Igrom do prijateljstva i 
jačanja veza među udrugama 


+ Susreti su održani uz potporu i pokroviteljstvo gradova Ivanca i Lepoglave 


-Zahvaljujem Udruzi Iva- 
nečko sunce na organizaciji 1. 
sportskih susreta udruga men- 
talno retardiranih osoba koji 
su već iz pionirskog pokušaja 
uspjeli okupiti sudionike iz če- 
tiri hrvatske županije. Zna li se 
da u Varaždinskoj županiji čak 
12,5 posto građana ili 22.517 
osoba živi s nekom vrstom in- 
validiteta, u tom su svjetlu ta- 
kvi susreti vrlo važni. Njima se 
potiče druženje i socijalizacija 
osoba iz ove, zdravljem i sud- 
binama vrlo teške populacije. 
Sama činjenica da su se ovdje 
danas okupili i predstavnici 
Sabora, Županije te gradova 
Ivanca i Lepoglave pokazuje da 
imate njihovu potporu. 

To je, među ostalim, otva- 
rajući susrete održane u OŠ 
Salinovec, naglasio varaždinski 
dožupan Alen Kišić. Na prvu 


Sudionike je pozdravio dogradonačelnik Č. Bračko 


manifestaciju, kojoj je domaćin 
bilo Ivanečko sunce, doputova- 
li su članovi Ludbreškog sunca, 
Sunca iz Novog Marofa, Koko- 
tičeka iz Varaždina, iz Udruge 
za mentalno retardirane osobe 


Krapina, iz Društva za pomoć 
osobama s mentalnom retar- 
dacijom Međimurske županije 
te, što je svima bila posebno 
drago, iz vukovarske Udruge 
Golubica. 

-Naše smo susrete nazvali 
Igrom do prijateljstva, a nji- 
hov glavni cilj jest da se naši 
članovi upoznaju i sprijatelje 
te da razmijenimo iskustva i 
ojačamo veze među udrugama 
— istaknula je predsjednica Iva- 
nečkog sunca Ljerka Rogina. U 
ime pokrovitelja, sve okupljene 
pozdravili su dogradonačelnici 
Ivanca i Lepoglave Čedomir 
Bračko i Hrvoje Kovač, a skupu 
se odazvao i saborski zastupnik 
Mario Habek. 

Članovi udruga potom su 
se ogledali u pikadu, bacanju 
koluta i loptica te na visećoj 
kuglani. Dragocjenu pomoć u 
uspješnoj provedbi manifesta- 
ciju pružili su brojni volonteri 
koji su sudionike podupirali, 
hrabrili, upućivali i davali im 
svu moguću fizičku i moralnu 
potporu.(ljr) 


UMIROVLJENICI Održana je redovna godišnja skupština Udruge umirovljenika Ivanec 
Pogrebni fond u problemima 


+ Odljev novčanih sredstava mnogo je veći od priljeva, pa se 
Udruga suočava s problemom isplate pogrebnih troškova 


Udruga umirovljenika Iva- 
nec svojim će radom i djelo- 
vanjem nastojati, prije svega, 
raditi na razvitku suradnje 
među svojim članovima i 
udrugama koje djeluju u našoj 
županiji. 

U skladu s novčanim mo- 
gućnostima pomagat će bo- 
lesnim članovima i onima 
koji žive u teškim socijalnim 
prilikama. Radit će na oma- 
sovljenju svoga članstva te na 
organizaciji sportskih susreta, 
izleta i druženja. Preko Mati- 
ce umirovljenika Hrvatske i 
drugih tijela zahtijevat će pro- 
vedbu mjera radi poboljšanja 
materijalnog položaja umi- 
rovljeničke populacije. 

Sve to samo je dio progra- 


ma rada za 2014. što ga je na 
svojoj sjednici u četvrtak, 29. 
svibnja, prihvatila skupština 
Udruge umirovljenika Ivanec. 
Obrazlažući program rada, 
predsjednik Dragutin Krau- 
thaker naglasio je i obvezu Iz- 
vršnog odbora i svih ostalih ti- 
jela udruge da, bude li ih bilo, 
svim sredstvima spriječe sva- 
ko negativno djelovanje gru- 
pa ili pojedinaca koje bi bilo 
usmjereno razbijanju Udruge 
umirovljenika. 

U izvješću o radu u lanjskoj 
godini, posebno je akcentiran 
problem poslovanja pogreb- 
nog fonda koji je došao u pro- 
bleme jer je odljev novčanih 
sredstava mnogo veći od pri- 
ljeva. 


-Stoga nam se javljaju pro- 
blemi oko isplate pogrebnih 
troškova obiteljima premi- 
nulih članova. Naime, dok 
nam u prosjeku umire po 40 
članova, u fond se uključuju 
tek po dva do tri nova čla- 
na — pojasnio je Krauthaker. 
Osvrnuo se i na cijeli niz 
aktivnosti u koje su se tije- 
kom prošle godine uključili 
članovi Udruge umirovlje- 
nika koja je, s podružnicom 
u Klenovniku, sa svojih 605 
članova najmasovnija udruga 
na području grada Ivanca. U 
ime Grada, brojne okupljene 
umirovljenike i njihove goste 
pozdravio je zamjenik grado- 
načelnika Čedomir Bračko. 
(lr) 


Sa skupštine Udruge umirovljenika grada Ivanca 


S više od 600 članova, Udruga umirovljenika 
najmasovnija je udruga na području našeg grada 

USTANOVE Svečanost uz obljetnicu rada Gradske knjižnice i čitaonice G. Krklec 


Plodna tri desetljeća rada 
u prostorima 


Manifestacijom ,Naših tri- 
deset... koju su vodile ravna- 
teljica Gradske knjižnice prof. 
Marina Grudenić i knjiž- 
ničarka Vesna Matišić, iva- 
nečka gradska ustanova koja 
nosi ime velikana hrvatske 
književnosti Gustava Krkle- 
ca obilježila je 30. obljetnicu 
rada i djelovanja u prostorima 
u Ulici ak. Ladislava Šabana. 
Priredba je održana 7. svibnja, 
na samu godišnjicu preselje- 
nja iz derutnih prostora stare 
knjižnice u novih 230 četvor- 
nih metara u zgradi u tadaš- 
njoj Ulici 3. maja. Premda bi 
se — sobzirom na to da počeci 
knjižničarstva u Ivancu sežu u 
daleku 1885. godinu — o raz- 
vitku knjižničarske djelatno- 
sti u Ivancu dalo dugo pričati, 
knjižničarke su se osvrnule 
prvenstveno na rad tijekom 
prošlih 30 godina. 

-U tom vremenu kroz 
knjižnicu su prošle genera- 
cije djece, odraslih članova, 
studenata, umirovljenika, pje- 
snika. Teško je čak i pobrojati 
u njoj održane kulturne ma- 
nifestacije, kad je knjižnica 
doslovno bila pretijesna za 
sve sudionike programa i po- 
sjetitelje — podsjetila je knjiž- 
ničarka V. Matišić. 

Čestitka uz jubilej 
knjižnice 


Nazočnima se obratila i 
Ana Vresk, umirovljena 
dugogodišnja 
ravnateljica knjižnice 


-Osim višestrukog pove- 
ćanja broja knjiga i članova, 
knjižnica je prešla i na novi ra- 
čunalni način obrade i zadu- 
ženja knjiga. Prostor je reno- 
viran i klimatiziran, nabavljen 
je nov namještaj i vitrine za 
enciklopedije i monografije. 
Vrijedno surađujemo sa svim 
udrugama, posebno s Ivaneč- 
kim klubom kolekcionara — 
istaknula je M. Grudenić te 
posebne riječi zahvale uputila 


u Sabanovoj 

Kroz povijest knjižnice posjetitelje su provele 


ravnateljica M. Grudenić i knjižničarka V. Matišić 


osnivaču ustanove, Gradu 
Ivancu, Ministarstvu kulture, 
Varaždinskoj županiji i matič- 
noj službi u Varaždinu. 


Knjižnica - nositelj 

kulturnih događanja 

S puno emocija, posjetite- 
ljima se obratila i Ana Vresk, 
koja je prije umirovljenja niz 
godina bila ravnateljica knjiž- 
nice. Svečanost je uljepšana 
stihovima prof. Ivanke Kunić 
i Suzane Divjak te izložbom 
Ivanečkog kluba kolekciona- 
ra. Oni su izložili stare knjige, 
dokumente i drugu građu. 
Izložbu je otvorio zamjenik 
gradonačelnika Čedomir Bra- 
čko: 


Ivanečka knjižnica se ti- 
jekom proteklih godina afir- 
mirala kao jedan od nositelja 
kulturnih zbivanja u našemu 
gradu. Zahvaljujem njenim 
djelatnicama, svojom snala- 
žljivošću puno su puta i bez 
novca uspjele organizirati 
vrlo uspješna kulturna doga- 
danja — istaknuo je Bračko. 

Knjižnica je besplatnim 
jednogodišnjim članstvom i 
prigodnim poklonom nagra- 
dila dvije najčitačice — Lidiju 
Briški u kategoriji odraslih 
i Linu Gal Geček u dječjoj 
konkurenciji. Program sve- 
čanosti pjesmom su obogatile 
članice Zenskog vokalnog sa- 
stava Kaliope.(ljr) 


Koncert duhovne glazbe organizirale su Kaliope sa 

željom obogaćivanja glazbenog života Ivanca 


NOVINA NA GLAZBENOJ SCENI Kaliope 


priredile festival duhovne glazbe i gospela 


rO ljubavi ja pjevam“ 


Ženska vokalna skupina Ka- 
liope, vodeća sekcija Glazbene 
udruge Canticum cordis, u pe- 
tak je, 9. svibnja, prvim festiva- 
lom duhovne glazbe nazvanim 
O ljubavi ja pjevam, osvježila 
ivanečku koncertnu glazbenu 
scenu. Tako je prošlog mjeseca, 
u koncertima i glazbenim pri- 
redbama bogatom svibnju — uz 
dječju smotru folklora, klapsku 
i tamburašku glazbu te ritmo- 
ve moderne, latinoameričke i 
klasične glazbe — ivanečka pu- 
blika imala prilike čuti i gospel 
i duhovne skladbe u izvođenju 
Kaliopa i njihovih gostiju. 


Među njima su bili 


Svoj tradicionalni  go- 
dišnji koncert tamburaši 
KUD-a Itas održali su u 
četvrtak, 8. svibnja te na- 
kon pozdravnih riječi nje- 
gova predsjednika Milivoja 
Franca, zajedno sa svojim 
gostima ivanečkoj publici 
koja je prepunila kinodvo- 
ranu priuštili više od dva 
sata bogatog i raznovrsnog 
programa. Uz pjevače klape 
Kampanel, s kojom Itaso- 
i vi glazbenici surađuju već 


glazbeni sastav Hvalospjev iz 
Gornje Stubice te Lucija Job, 
Veronika Štefanko, Iva _Ma- 
vrek, Klara Čanžar, Kristina 
Medenjak i Ivan Juren, a poje- 
dine solo-dionice pjevala je Ela 
Canjuga. 

Izvođači su svojim nastu- 
pom željeli publici prikazati 
vrijednost ovakve vrste glazbe 
i dobiti podršku za budući rad, 
kako bi održavanje koncerata 
duhovne glazbe ubuduće pre- 
raslo u tradiciju. Festival je nov- 
čano pomogao Grad Ivanec. 
jr) 

šestu godinu i kroz čija re- 
dovita gostovanja Ivančani 
uživo imaju prilike uživati 
u klapskoj glazbi, publika je 
burnim aplauzom nagradila 
i nastup četiri saksofona u 


KONCERT Tamburaši i solisti KUD-a 
Itas i njihovi gosti oduševili u 
prepunoj kinodvorani 

Glazbeni mozaik uz klape, 
tamburaše, saksofone... 


sastavu Damir Mumlek, Pe- 
tar Hehet, Vladimir Geček 
i Slavko Šincek, uz pratnju 
Dragutina Hojsaka na bub- 
njevima. 

Svoj prilog uspjehu pro- 
grama dali su i odlični Mia 
Paravinja, Nenad Kumrić 
Čarli i Danijel Češnjaj. Zvi- 
jezde programa i ovoga puta 
bili su članovi i solisti Itaso- 
va tamburaškog orkestra 
pod suverenim ravnanjem 
P. Heheta. Već poslovično, a 
to vrlo često ističu gostujuće 
grupe i izvođači, sve pohva- 
le idu i glazbeno obrazova- 
noj ivanečkoj publici. Po- 
krovitelj koncerta bio je Itas 
Prvomajska d.d. Ivanec .(ljr) 

KUD Itasi gosti publiku su zabavljali više od dva sata 


kultura 14 


VIJEĆE ZA KULTURU 
Novine u funkcioniranju 
gradske kulturne politike 


Tina Putar 
operativna tajnica 
Vijeća za kulturu 


Na sjednici Vijeća za kulturu što je u 
srijedu, 21. svibnja, održana u Gradskoj 
vijećnici, Tina Putar, djelatnica ivanečkog 
Pučkog otvorenog učilišta ,Đuro Arno- 
Id" imenovana je za operativnu tajnicu 
ovog gradskog tijela čija je osnovna za- 
daća koordiniranje aktivnosti gradskih 
kulturnih i drugih udruga civilnog druš- 
tva. Osim angažmana na organizaciji sve 
brojnijih kulturno-umjetničkih manife- 
stacija i priredbi u našemu gradu na kojoj 
će raditi u suradnji s gradskim službama, 
napose s pročelnicom Ljiljanom Risek 
koja i dalje ostaje na čelu Vijeća za kul- 
turu, T. Putar ubuduće će za potrebe kul- 
turnih i civilnih udruga pratiti natječaje 
te kreirati i pisati pro- 
jekte i kandidirati ih za 
financiranje _ministar- 
stvima, raznim agen- 
cijama, zakladama i 
tvrtkama. Na tim po- 
slovima će gospođa 
Putar biti angažirana 
profesionalno, 
na pola radno 
Vremena, a sredstva EE 
za to bit će osigurana Gradonačelnik M. 

u proračunu Grada Batinić najavio 
Ivanca. jemogućnost da 

To je odgovor seu proračunu 
Grada, naglasio je za 2015. godinu 
gradonačelnik Milo- osiguraju povećana 
rad Batinić, na uče- sredstva za rad 


stale zahtjeve kultur- i 
nih i civilnih udruga kulturnih udruga 


da im se osigura stručna kadrovska pot- 
pora, odnosno, da se profesionalno an- 
gažira osoba koja bi za njihove potrebe 
pisala i kandidirala projekte na otvorene 
natječaje. Većina udruga takvu je težnju 
argumentirala činjenicom da za to ne- 
maju osposobljenih kadrova, pa im 
zbog toga i,bježe“ i natječaji i novac za 
njihove, često vrijedne projekte i ideje. 
- Imenovanje osobe koja će se ubu- 
duće u dijelu svoga radnog vremena 
moći profesionalno posvetiti kulturi 
ujedno je naznaka predstojećeg zaokre- 
ta u gradskoj kulturnoj politici, na način 
da će se — nakon što su kapitalne inve- 
sticije proteklih godina većinom bile ve- 
zane uz komunalnu infrastrukturu i Po- 
slovnu zonu — od ove godine prednost 
dati ulaganjima u kulturi. To je omogu- 
ćeno znatnim financijskim donacijama 
od strane pojedinih ministarstava, pa se 
tako mogu očekivati značajna ulaganja 
u digitalizaciju kina i modernizaciju ki- 
nodvorane u Ivancu, u cilju stvaranja pri- 

Tina Putar 


mjerenih uvjeta za projekcije u 3D tehni- 
ci te za koncertne i slične nastupe raznih 
izvođača, kakvih je u posljednje vrijeme 
sve više — naglasio je gradonačelnik. 
Osim toga, ivanečka kulturna scena 


sve je boga 


ija, naši KUD-ovi i udruge 


stvaralački i organizacijski su sazreli, pa 


sve to upuću 
iskoraka u ku 
konstrukciju 
nje stare ško 


je i na potrebu kadrovskih 
uri. Uz modernizaciju i re- 
ina, predstoji i preuređe- 
e u Zavičajni muzej, što će 


također pridonijeti sadržajnom obogaći- 


Vanju kulturn 


Og života u Ivancu. Grado- 


načelnik je najavio i mogućnost da se u 


proračunu za 


2015. godinu osiguraju po- 


većana sreds 


tva za rad kulturnih udruga. 


12 ivanečke crtice 


CRTICE IZ IVANEČKE POVIJESTI Kapelica Svetog Duha u Prigorcu 


Bijeli golub s grančicom u 


kljunu odredio mjesto < 


gradnje kapele 


+ Kapelica je znatnija oštećenja doživjela za vrijeme II. svjetskog 
rata, kada je u paležu 1943. SPAM uništen i oltar Svetog Vida 


Legenda kaže kako se ka- 
pelica trebala graditi na bri- 
jegu zvanom Risje. Međutim, 
mještani su primijetili kako je 
svakog dana prekrasan bijeli 
golub u kljunu nosio grančice 
na suprotan brijeg zvan Dubo- 
vec. Shvatili su to kao znak i sa- 
gradili kapelicu na tom mjestu, 
a posvetili su je Duhu Svetomu 

Kapelica Svetog Duha na- 
lazi se na osamljenom mjestu 
na 564 metara n/v, na zadnjoj 
izbrežini Ivančice prema sje- 
veru i dolini Bednje. Naselje 
Prigorec nalazi se u dolu ispod 
kapelice. Pravo patronata nad 
kapelicom imali su kroz povi- 
jest vlasnici Ivanca. Prvi pisani 
spomen kapelice kanonske su 
vizitacije iz 1638. godine u ko- 
jima je zabilježena kao srednjo- 
vjekovna kapela čija je funkcija 
bila filijalna ili područna kapela 
crkve Svete Marije Magdalene 
u Ivancu. 

Vizitator je kapelicu ime- 
novao ,S. Spiritus in Monte 
Dubovecz vocato“, dok je ka- 
snije vizitacije spominju kao 
»S. Spiritus sub Monte Ivan- 
schicza“ Prema vizitaciji iz 
1646. godine kapelica je bila u 
dobrom stanju, jedino još nisu 
bili završeni oltari. Prema ti- 


Kapela Blažene Djevice 
Marija u ivanečkom parku 
porušena je 1961. godine 


pologiji i očuvanom gotičkom 
prozorčiću sa šiljatim lukom 
koji se nalazi na sjevernoj stra- 
ni svetišta i koji danas služi kao 
niša, gradnja kapelice može 
se datirati na kraj 14. stoljeća. 
Jednobrodna  longitudinalna 
građevina s istaknutim više- 
stranim svetištem  zaključe- 
nim nepravilnim poligonom s 
potpornjacima građena je od 
kamena. 


Rezbareni oltari i 
slike iz 17. stoljeća 


Sakristija, tornjić nad bro- 
dom, vrata i prozorska okna 
izgrađeni su kasnije. Sakristi- 
ja se prvi put spominje 1678. 
godine. Iz 17. stoljeća datira i 
zanimljivo lijevano brončano 
zvono na čijem je donjem rubu 
reljefni natpis: NICOLAVS 
BOSET VRBANVUS CELEAE 
ME FVDIT ANNO 1686. To je 
zvono ostatak iz stare kapele 
Petheovih u Ivancu koje je ka- 
snije bilo premješteno u kapelu 
u ivanečkom parku. Tu kapelu 
posvećenu = Blaženoj — Djevi- 
ci Mariji sagradio je 1891. za 
2.000 forinti Ladislav Kukulje- 
vić po zagovoru svoje pokojne 
žene Josipe Žbulj. Za održava- 
nje kapele L. Kukuljević po- 
ložio je kod Duhovnog stola u 
Zagrebu i glavnicu od 300 fo- 
rinti. Kapela u parku porušena 
je 1961. godine. 

U prostoru kapelice Svetog 
Duha u današnje vrijeme nalaze 
se dva drvena oltara sa stupovi- 
ma, figurama i slikama. Oltare 
su vjerojatno izradili domaći 
majstori drvorezbari u 17. stolje- 
ću, a pokazuju njihovu vještinu 
u gradnji i oblikovanju figura. U 
svetištu je oltar Sv. Duha s liko- 

Piše: dr. sc. Suzana Jagić 


Sveti Donat 


Uz kapelicu Svetog Duha 
i spomenutu kapelu u iva- 
nečkom parku, vrijedan kul- 
turno — povijesni spomenik 
u Ivancu je i kapela Svetog 
Donata, danas u Ulici Vladi- 
mira Nazora. Kapela Svetog 
Donata prvi se put spominje 
u kanonskim vizitacijama 
1748. godine, a nalazila se na 
vlastelinskim poljima. Kako 
je početkom 19. stoljeća bila 
u ruševnom stanju, i nju je 
obnovio Ladislav Kukuljević. 
Za obnovu je darovao ciglu 
i crijep, a Ivančani su dali dio 
u novcu te izvodili potrebne 
radove. 


vima anđela i kerubina te uljana 
slika na platnu s prizorom Sila- 
ska Duha Svetoga. Ta je slika rad 
zagrebačkog slikara E. Weingar- 
tena iz 1893. godine. U crkve- 
noj je ladi oltar Krunice Majke 
Božje koji krasi bogata reljefna 
biljna ornamentika. Od unište- 
nog oltara Svetog Vida očuvana 
je jedino uljana slika na platnu s 
prikazom mučeništva sv. Vida. 
Radi se o slici dobre umjetničke 
vrijednosti iz prve polovice 17. 
stoljeća. 

Kapela Sv. Duha, pogled s Ivančice 


Veza s nebeskim 
visinama 


Kapelica je znatnija ošteće- 
nja doživjela za vrijeme Dru- 
goga svjetskog rata kada je u 
paležu 1943. godine uništen i 
oltar Svetog Vida. Naime, kape- 
licu su za vrijeme rata zaposjele 
ustaše. Služila im je kao bunker, 
tabor i sklonište. Prema kaziva- 
nju mještana, u sredini kapelice 
ložili su vatru, a imali su i neko- 
liko konja koje su držali unutar 
kapelice. Ustaše su oko kapeli- 
ce posjekli i sve drveće u krugu 
od dvadesetak metara kako bi 
lakše uočili kretanja. Kazivači 
svjedoče o teškim borbama i u 
travnju 1944., nakon kojih su 
partizanske jedinice ponovno 
otjerale 30-ak ustaša s pješač- 
kim naoružanjem iz kapelice. 
O teškim borbama svjedoče 

Tragovi praslavenskih 
poganskih svetišta 


Moguće je da mjesto gradnje kapelice sadrži još tragove pra- 
slavenskih poganskih svetišta. Već su stari Slaveni štovali vrhove 
te se klanjali svojim bogovima na vrhovima gora. Dolaskom Sla- 
vena na taj prostor krajolik su označili svojim mitskim slikama. 
Vrh Ivančice/Gore označen je kao mjesto prebivanja vrhovnog 
božanstva Peruna, a nešto niži istaknuti gorski vrh Dubovci/Du- 
bovec također je dio svetog krajolika naših slavenskih predaka. U 
tom smislu, znakovit je oltar posvećen svetom Vidu koji se nalazio 
u kapelici Svetog Duha. Crkvice posvećene svetom Vidu obično 
su bile građene na uzvišenjima i vjerojatno je da je ime toga sve- 
ca potisnulo neka starija slavenska božanstva sličnoga imena. 


udubine ispod crkve koje su 
posljedica bačenih bombi i gra- 
nata. Mještani svjedoče i o do- 
sta poginulih ljudi u napadu na 
kapelicu te kako se sa sjeverne 
strane nalazi velika grobnica. 
Sveti Duh, smješten na brdu 
Dubovec, čini nam se kao veza 
s nebeskim visinama koja čo- 


vjeku pokazuje put s prizorima 
koji se mijenjaju s godišnjim 
dobima, vremenom i našim 
raspoloženjima. U romanu 
Eugena Kumičića ,Urota zrin- 
sko — frankopanska“ zapisan je 
tako trenutak sklapanja zaruka 
u kapelici Svetog Duha između 
Katarine i Petra Zrinskog. 


FOTOGRAFSKA BAŠTINA Zanimljive crtice iz bogate povijesti fotografije našega grada 


Zanimljivosti iz povijesti ivanečke fotografske baštine (ll) 


Prvu reklamnu promidžbe- 
nu ivanečku fotografiju nalazi- 
mo na razglednici, a ona prika- 
zuje veliku trgovinu mješovite 
robe N. Švarca, na mjestu da- 
našnje Gradske vijećnice 

Početak 20. stoljeća bio je 
iznimno fotografski produkti- 
van, a Ivanec je u tom razdo- 
blju bio jedan od uglednijih i 
viđenijih centara foto amate- 
rizma u bivšoj državi, pa i šire. 
Zahvaljujući intenzivnom 
razvoju gospodarstva, rano se 
javljaju nakladnici, posebno 
vlasnici trgovina, koji žele ima- 
ti svoje dućane na fotografija- 
ma. Prvu takvu reklamnu pro- 
midžbenu ivanečku fotografiju 
nalazimo na razglednici, a ona 
prikazuje veliku trgovinu mje- 
šovite robe Natana Švarca. 
Trgovina je bila na mjestu 
današnje Gradske vijećnice u 
Ivancu. Autor fotografije je, na 
žalost, nepoznat. 


FOTO: B. TEŽAK 


U privatnoj zbirci B. J. 
Daraboša nalazi se i raritetni 
fotoaparat nekadašnjeg 
doajena ivanečke fotografije 
Ivana Dolenca 


Sagledavajući te podatke 
kroz prizmu promocije našega 
mjesta, možemo zaključiti da 
su to bili počeci promotivnih 
aktivnosti koje su se bazirale 


FOTO: ARHIV B. J. DARABOŠ 


Prva razglednica Ivanca izrađena u tehnici litografije 


na podlozi slikovnih produkci- 
ja uz pisani tekst. Bilo bi zani- 
mljivo otkriti postoji li pritom 
pouzdaniji materijal za utvrđi- 
vanje nekog jubileja s prisjeća- 
njem na ivanečke gospodarske 
promidžbene aktivnosti. 
Fotografske zapise - pro- 
dukcije takve vrste najčešće 


nalazimo na starim razgled- 
nicama izrađenim tehnikom 
litografije (tiskana forma pu- 
tem kamene ploče, naziva 
se još i kamenotisak). Valja 
naglasiti da je litografiju još 
1798. izumio A. Senefelder. 
Izvorno se rabila kao grafičko- 
reproduktivna tehnika, npr. 


Piše: Boris 
Jagetić 
Daraboš 


za tisak ilustracija u knjigama. 
Razglednice u toj tehnici vrlo 
su rijetke i zato i cijenjene u 
svim krugovima koji se bave 
istraživanjem povijesti nekog 
mjesta, jer predstavljaju svo- 
jevrsna umjetnička djela. Prve 
razglednice u stvari su bili cr- 
teži rađeni po fotografijama, 
naknadno obojani i tiskani 
najčešće tehnikom litografije. 
U prilog tomu govori i prva ra- 
zglednica Ivanca izrađena teh- 
nikom litografije, jedina takva 
dosad pronađena i sačuvana. 


Ivanečki svatovi - stakleni negativ, motiv je snimio I. Dolenec 


Obnova foto baštine: 
Povijesno 
fotografiranje 


Na inicijativu autora, 2008. 
pokušali smo oživjeti povijest 
fotografiranja po principu Ca- 
mere obscure, iz 1850. godine, 
u povodu obilježavanja Dana 
grada. U suradnji 'TZ-a gra- 
da Ivanca i Foto kluba Deseti 
K izrađeno je nekoliko takvih 
improviziranih kamera koje 


su potom bile postavljene na 
više lokacija u centru grada. 
Eksperiment je uspio te smo 
izradili "nekoliko fotografija 
prije svega, postrojavanja po- 
vijesne postrojbe. Bilo je to za- 
nimljivo i poučno iskustvo, pa 
i ponovno otkriće o tome kako 
nastaje fotografija. Ovaj do- 
gađaj je, na žalost, ostao dosta 
neprimijećen u javnosti, unatoč 
najavi. 


ivanečke crtice 1.3 


IVANEČKI PRIRODOPIS Uz Međunarodni dan biološke 


raznolikosti 


Biološka raznolikost 
ivanečkoga kraja (l) 


Neposredni povod ovom 
članku je Međunarodni dan bi- 
ološke raznolikosti koji se obi- 
lježava 22. svibnja svake godine, 
a prema zaključku UN-a. Isti je 
datum Hrvatski sabor progla- 
sio Danom zaštite prirode u 
Hrvatskoj. Ne sjećate se slavlja? 
Vjerojatno ste bili prezauzeti! 

Štoje uopće biološka razno- 
likost? Enciklopedijski rečeno, 
biološka raznolikost je uku- 
pnost vrsta biljaka, životinja, 
gljiva i drugih organizama i mi- 
kroorganizama na određenom 
području. No biološka raznoli- 
kost nisu samo vrste i njihove 
genetičke varijacije, osebujnost 
oblika ili puka dekoracija kra- 
jolika. Vrste u svom okolišu 
stvaraju čvrste veze s drugim 
vrstama i neživim staništem. Te 
veze oblikuju životne zajednice 
i ekološke sustave koji su danas 
predmet proučavanja brojnih 
znanstvenika svih profila, ali 
što je još važnije, predstavljaju 
našu životnu sredinu. U Hr- 
vatskoj je do sada zabilježeno 
oko 32.000 vrsta različitih or- 
ganizama, a pretpostavka je 
da se stvarna brojka kreće iz- 
među 50.000 i 100.000 vrsta. 

Mislite da je naša mala Hr- 


Kulik sljepčić, Charadrius dubius, snimljen u ivanečkoj 


industrijskoj zoni 


FOTO: I. SEVER 


Crnkasta sasa, Pulsatilla 
pratennsis ssp. Nigricans, 
rijetka predstavnica 
stepske vegetacije 


Piše: prof. 
Ivica Sever 


cijelosti istraženo? Samo u 
prošlom desetljeću u Hrvatskoj 
je zabilježeno  četiristotinjak 
novih vrsta beskralježnjaka te 
tri vrste slatkovodnih riba pot- 
puno novih za znanost. U svjet- 
skim razmjerima zabilježeno je 
oko 1,7 milijuna vrsta, a studije 
predviđaju mogućih 3 do 100 
milijuna vrsta koje još nisu ot- 
krivene. Ove brojke samo su 
dosadan numerički prikaz o 
tome koliko zasad znamo za 
najekskluzivniju pojavu u Sve- 
miru, a to je život. 

Promatramo li život od kraj- 
nje lokalnih primjera ivanečkih 
šuma ili bajera pa do najbogati- 
jih životnih zajednica tropskih 


mamama kišnih šuma Brazila, naći ćemo 


U Hrvatskoj je 

dosad zabilježeno 
oko 32.000 vrsta 
različitih organizama, 
a pretpostavka je 

da se stvarna brojka 
kreće između 50.000 

i 100.000 vrsta 


vatska i još manje Zagorje u 


stotine i tisuće vrsta biljaka, 
beskralježnjaka, kralježnjaka, 
gljiva i mikroorganizama uple- 
tenih u mrežu životnih odnosa 
nevjerojatne složenosti. Grabe- 
žljivci i njihov plijen, paraziti i 
domadari, simbionti (organiz- 
mi koji se međusobno potpo- 
mažu) grade životne zajednice 
koje se razvijaju u skladu s uvje- 
tima vlastitog okoliša nepresta- 
no regulirajući brojnost jedni 
drugima. 

Ključ tog uspjeha je rav- 
noteža. Brojnost jednih ovisi o 
brojnosti drugih, a sve zajedno 
o povoljnim ili nepovoljnim 
uvjetima njihove životne sre- 
dine. A sama životna sredina, 
stanište, u stalnoj je promjeni 
tjerajući vrste na prilagođava- 
nje ili izumiranje. 

Gdje je u tome svemu naš 
Ivanec i njegova biološka ra- 
znolikost? Teško je govoriti o 
bilo kakvim brojkama - sigurno 
bi bile pogrešne jer stručni su 
podaci vrlo rijetki i nepotpuni, 
ali jedno je sigurno, biološka 
raznolikost ivanečkog kraja 
velika je. O tome više u idućem 
broju Ivanečkih novina. 


NA SKRADSKOM VRHU 


Sa Zelenog vira 


bacili pogled 


na Vražji prolaz 


Dvadesetak članova ivanečkog 
HPD-a Ivančica prošlog se mje- 
seca popelo na 1043 metara visok 
Skradski vrh u Gorskom kotaru, 
planinu sličnu Ivančici. Nakon si- 
laska obišli su špiljski portal Zeleni 


vir. 


U 300 m dubokom dnu prirod- 
nog ,kotla“ skriva se Vražji prolaz, 
jedan od najljepših prirodnih feno- 


mena Hrvatske.(ib) 


FOTO: Z. STANKO 

RIBIČKO 


NATJECANJE 
Božidar Lančić 
pobjednik 
»Matišićevog 
bajera“ 

Ni kiša ni vjetar nisu u subotu, 
3. svibnja, spriječili ribiče DŠR-a 
Lančić — Knapić u sudjelovanju 
na 5. natjecanju u sportskom 
ribolovu — Matišićev bajer 2014. 
U ribolovu na plovak pobijedio 
je Božidar Lančić sa 830 grama 
ulovljene ribe. Drugo mjesto 
osvojio je Luka Hrupek (602 gra- 
ma), a 423 grama ulovljene ribe 
je donijelo treće mjesto Marku 
Lančiću. Dodjela medalja i pe- 
hara upriličena je u društvenom 
domu u Knapiću, gdjeje nagrade 
pobjednicima uručio predsjed- 
nik DŠR-a Vinko Harjač. Uslijedio 
je neizbježni domjenak, uz do- 
bro iće, piće i - ribičke priče.(ms) 


PREDAVANJE 
Proljetne gljive 


U organizaciji Gljivarskog 
društva Ivanec u srednjoškol- 
skom je amfiteatru u subotu, 
17. svibnja, održano predavanje 
na temu Proljetne gljive. O toj 
zanimljivoj temi nazočnima je 
govorio predsjednik Hrvatskog 
mikološko _gljivarskog saveza 
prof. Branko Bartolić, vrsni po- 
znavatelj i determinator gljiva. 
Nakon predavanja, građani su 
mu postavljali razna tematska 
pitanja i interesirali se za speci- 
fičnosti u prepoznavanju pojedi- 
nih vrsta. Uglednom predavaču i 
publici na kraju je zahvalio pred- 
sjednik GD Ivanec Josip Levanić 
te sljedeće gljivarsko predavanje 
najavio za kraj rujna ove godine. 


MALI OGLAS 


Prodaje se starija kuća u 
bližoj okolici Ivanca (Ivanečki 
Vrhovec), na veoma lijepom 
položaju s pogledom na Iva- 
nec, Ivančicu, Ravnu goru i 
cijelu okolicu. Mob. 099 207 
1984 

odmor planinara približio brojci 50 


HPD IVANČICA Nova radna akcija 
uređenja okoliša Planinarskog doma 


Postavili osam 
novih stolova i 
šesnaest klupa 


Nakon akcije provedene u 
travanjskoj Zelenoj čistki, de- 
setak vrijednih članova ivaneč- 
kog Hrvatskog planinarskog 
društva Ivančica i prošlog je 
mjeseca, u četvrtak, 22. svib- 
nja, odvojilo svoje slobodno 
vrijeme te završilo posao mon- 
tiranja klupa na potezu između 
doma i depandanse. 

U radnoj akciji uklonjena je 
zemlja ostala nakon betonira- 
nja nosača, nakon čega je nave- 
zen šljunak, a teren poravnan. 
Postavljeno je još osam stolova 


i 16 klupa, čime se ukupan broj 
stolova oko doma povećao na 
blizu 50. 

Usto, uređene su i kanalice 
ispred depandanse, izbetonira- 
ni su nosači za novi stol i klupe 
na Črnim mlakama te ponovno 
postavljen znak prema Beliga- 
ma kojeg je prethodno oštetio 
netko nedobronamjeran. Do- 
bra večera potom je bila tek 
skroman nadomjestak za vri- 
jedan posao što su ga obavili 
volonteri HPD-a Ivančica.(I. 
Borovečki) 


FOTO: DSR LANČIČ-KNAPIĆ 


MALONOGOMETN 


Down Town pobjedu 
uzeo i treći put 


DŠR Lančić — Knapić u 
subotu je, 17. svibnja, na igra- 
lištu Osnovne škole u Ivancu 
organizirao 3. malonogometni 
turnir mještana Lančića i Kna- 
pića. Prvo mjesto treću godi- 
nu zaredom osvojio je Down 
Town (mještani donjeg Lanči- 
ća — voditelj Marijan Harjač), 


druga je bila ekipa ZŽgaravice 


(srednji Lančić — voditelj Ju- 
rica Sever), treći je bio Gastal 
(mještani Knapića — voditelj 
Stjepan Banek), dok je četvrto 
mjesto pripalo ekipi Gastritisa 
(gornji Lančić — voditelj Mirko 
Friščić). Najbolji strijelac bio je 
Jurica Sever s 5 golova. Sve uta- 
kmice sudio je Nenad Bregović. 
(ms) 


11.24. IVYANEČKE NOVINE 


Ivanečke 
odbojkasšice 


drugu godinu 


uzastopce 


izborile finale Zf 


U finalnoj utakmici Župa- 
nijskog odbojkaškog kupa Va- 
raždin odigranoj u sportskoj 
dvorani OŠ Ivanec, ženska 
seniorska odbojkaška ekipa 
Ivanca poražena je od ekipe 
Varaždin Volley, člana 2. hr- 
vatske odbojkaške lige skupine 
Centar, rezultatom 0:3 u setovi- 
ma. Ivanečke odbojkašice su sa- 
mim ulaskom u završnicu kupa 
ostvarile pravi podvig, pono- 
vivši prošlogodišnji finale. Una- 
toč velikoj želji za pobjedom 
i činjenici da je domaća ekipa 
imala veliku i bučnu potporu 
od oko 300 gledatelja koji su 
prepunili dvoranu, Ivančanke 
nisu uspjele dobiti nijedan set. 
Rezultat po setovima: 12:25, 
18:25 121:25. 

Medalje i pehare ekipama 
dodijelili su ivanečki gradona- 


Uspješnim ivanečkim 
sportašicama čestitao je i 
gradonačelnik M. Batinić 


čelnik i potpredsjednik Sabora 
Milorad Batinić, predsjednik 
Županijskog odbojkaškog sa- 
veza Varaždin Josip Klein te 
čelnici Hrvatske odbojkaške 
udruge Zdeslav Barač i Želj- 


FOTO: B. TEŽAK 


IVANEČKE NOVINE 1.1.2014 
ODBOJKA Finalna utakmica Županijskog kupa — seniorke 


ko Jurčević. Spomenimo da 
je u predigri završnice Žu- 
panijskog _odbojkaškog kupa 
odigrana utakmica između 


a Ivanec u finalu se borila drugu godinu za redom 


seniorske momčadi  Ludbre- 
ga i kadetske ekipe Ivanca, a s 
2:1 dobile su je mlade ivanečke 
odbojkašice. (nn) 


USPJEH Ženska odbojkaška ekipa OŠ 
Ivanec na prvenstvu Hrvatske 


Odbojkašicama peto mjesto 
na državnom prvenstvu 


Ženska odbojkaška ekipa Osnovne škole Ivanec sudjelovala 
je na završnici Državnog prvenstva sportskih društava RH u Pri- 
moštenu. Na prvenstvu je sudjelovalo šest najboljih ekipa iz Hr- 
vatske. Ekipa OŠ Ivanec nalazila se u skupini B, s odbojkašicama iz 
Zaprešića i Čepina. Naše su igračice poražene u obje utakmice te 
u konačnom poretku osvojile peto mjesto u Hrvatskoj. 

To je, nedvojbeno, velik uspjeh, zna li se da je bio tek drugi 
nastup ivanečkih odbojkašica na državnom natjecanju osnovnih 
škola. Trener ekipe je prof. Kruno Poje.(nn) 


KOŠARKA 


3. memorijalni turnir Marković Dejan - Gary 


Košarkaški klub Ivančica 
po treći je put organizirao Me- 
morijalni turnir kadeta Dejan 
Marković - Gary, u spomen na 
svog prerano preminulog igrača 
i trenera kadetske momčadi. 

Na turniru su sudjelovale 
kadetske ekipe KK Gunners 
Oberwart iz Austrije, selekcija 
Kupa Dražen Petrović iz Zagre- 
ba, KK Lepoglave i KK Ivančica. 
Pobjednik turnira je ekipa D. Pe- 
trovića koja je u finalu pobijedila 
Ivančicu sa 46:38. U utakmici za 
treće mjesto Gunners Oberwart 
svladao je Lepoglavu sa 46:41. 

Utakmice su odigrane u 
dvorani Srednje škole Ivanec 
pred oko 200 gledatelja, a me- 

dalje igračima triju prvoplasi- 
ranih ekipa uručile su supruga, 
kći i majka pokojnog Dejana. 

Nakon završetka kadetskog 
turnira, odigrana je i memo- 
rijalna utakmica između se- 
niorskih momčadi Ivančice i 
Gunners Oberwart koju treni- 
ra Ivančanin, istaknuti trener 
Goran Patekar. Pobijedila je 
Ivančica sa 75:54, a najuspješ- 
niji naši košarkaši bili su Marko 
Kapustić 15, Filip Rožman 11 te 
Alen Auguštanec i Josip Puta- 
rek sa po 10 koševa.(nn) 


U utakmici seniora, Ivančica 
je pobijedila Gunners 
Oberwart s uvjerljivih 75:54 


NOGOMET NK Ivančica, mlađi uzrasti 
Pobjeda kadeta na gostovanju u Nedelišću 


U 17. kolu 3. HNL Sjever 
kadetsku momčad Ivančice 
u Prelogu je pobijedila Mla- 
dost rezultatom 1:4. Doma- 
ća momčad povela je s 2:0, 
a zatim je Ivančica smanjila 
pogotkom Karla Videca na 
1:2. U 2. poluvremenu Prelog 
je postigao još dva pogotka za 
konačnih 4:1. 


Pionirske momčadi Ivančice 
i Graničara iz Kotoribe igrale su 
utakmice 18. kola 2. HNL Regi- 
je Sjever i utakmicu odigrale 
s 2:2. Za Ivančicu su pogotke 
postigli David Brezovec i Dino 
Vlahek. 

Momčad mlađih pionira 
Ivančice pobijedila je Grani- 
čar s uvjerljivih 20:0. Nevje- 


rojatnih 10 golova zabio je 
Mateo Videc. Slavko Bunić 
postigao je ,samo“ 6 pogoda- 
ka. 

Kadetska ekipa Ivančice 
je pobijedila momčad Ne- 
delišća s 1:0 u prvenstvenoj 
utakmici 18. kola 3. HNL 
Sjever za kadete i juniore i 
tako izborila prvu gostujuću 


pobjedu u ovoj prvenstvenoj 
sezoni. Momčad Ivančice je 
tijekom cijele utakmice ima- 
la terensku inicijativu i dosta 
izglednih prigoda, a pobje- 
du Ivančici je donio Emin Al 
Saadi. Ivančica je na 6. mjestu 
prvenstvene tablice s 13 osvo- 
jenih bodova, uz dvije odgo- 
đene utakmice.(nn) 


RUKOMET Rukometašima Ivančice 
naslov prvaka 2. HRL Sjever 


Ivanec ponovno 
ima rukometnog 
prvoligaša! 


+ Brojni poklonici ivanečkog rukometa 
u novoj će sezoni ponovno uživati u 
igrama najboljih hrvatskih rukometnih 


momčadi 

Nakon što je u prvenstve- 
noj utakmici 21. kola momčad 
Ivančice poražena od Slatine 
sa 36:39, ivanečki rukometaši u 
zadnjem su, 22. kolu, u dvorani 
Srednje škole Ivanec pobijedili 
ekipu Broda iz Slavonskog Bro- 
da sa 38:34 te tako s ukupno 35 
osvojenih bodova i službeno 
osvojili naslov prvaka 2. HRL 
Sjever. Prvo mjesto prvenstve- 
ne ljestvice donijelo im je pla- 
sman u višu ligu, odnosno, u 
Prvu hrvatsku rukometnu ligu, 
pa će naš grad u novoj sezoni 
ponovno uživati u igračkim 
umijećima igrača momčadi 
Splita, Zadra, Osijeka, Županje, 
Crikvenice i ostalih. 

U samom početku gosti su 


poveli s 0:3, no ubrzo zatim 
Ivančani su agresivnijom igrom 
u obrani i brzim kontrama pre- 
uzeli igru u svoje ruke te poveli 
sa 4:3, 10:6 te 16:10 što je bio i 
rezultat prvog poluvremena. U 
drugom su ivanečki rukometa- 
ši uspijevali držati trajnu pred- 
nost od 4 do 8 golova (18:11, 
21:16, 23:19, 30:24, 34:26) što 
im je omogućilo da utakmicu 
rutinski dovedu do pobjede. 

Najefikasniji igrač bio je 
Mike Lind s 10 golova. Slijede 
Nino Trefil sa 7 te Vedran Hud 
sa 6 golova. Vratari Ivančice 
Mario Hrg i Nikola Geci nani- 
zali su zajedno 13 obrana, uz 4 
obranjena udarca sa 7 metara. 
(N. Nišević) 


Ivanečki rukometaši ponovno u prvoj ligi 


TENIS 


Elkom Ivanec - Didona 
Virovitica 1:6 


Tenisači Elkoma s virovi- 
tičkom su Didonom na Te- 
nis centru u Ivancu odigrali 
prvenstveni susret 2. kola 3. 
HTL sjeverozapadne Hrvat- 
ske, grupe B. Elkom je pora- 
žen s 1:6. 

Od ove sezone, prema no- 
vim propozicijama, igra se pet 
pojedinačnih susreta plus dva 
u paru (prethodno je bilo 6 
singla plus 3 para). U pojedi- 
načnim susretima jedinu po- 
bjedu za domaću ekipu ostva- 
rio je Vedran Cerovčec s 2:1, a 
poraženi su Ivan Hrg, Tomica 
Šincek, Mario Zagorščak i Pe- 
tar Šumečki te u igri parova, i 


Cerovčec — Hrg sa 0:2 i Šin- 
cek =Šumečki s 0:2. 

Borna Jagetić pak je su- 
djelovao na turniru Teniskog 
saveza Hrvatske u Čakovcu, 
u kategoriji do 10 godina, te 
u ukupnom poretku zauzeo 
drugo mjesto. 

Nakon dva odigrana turni- 
ra za područje sjeverozapad- 
ne Hrvatske, Borna je drugi. 
Četiri prvoplasirana igrača 
nakon svih odigranih turnira 
stječu pravo plasmana na pr- 
venstvo Hrvatske, na kojemu 
se 32 najbolja mlada tenisača 
bore se za naslov prvaka Hr- 
vatske. (nn) 


-H-GIKAČ 


sport 15 


KARATE KLUB 
IVANEC 


Eriku Benceku 
srebro na 
državnom 
prvenstvu 


,Ciciban“ Erik Bencek u ka- 
tegoriji je dječaka 6-7 godina 
osvojio srebrnu medalju na 
prvenstvu Hrvatske u katama 
u Osijeku. Ta je medalja, ističe 
predsjednik Karate kluba Du- 
bravko Ferek, potvrda kvalitete 
koju je taj dječak pokazao ove 
godine, osvojivši medalje na 
svim dosadašnjim natjecanji- 
ma i turnirima. 

Evo i rezultata s turnira u 
Maloj Subotici u nedjelju, 4. 
svibnja. Roko Bencek okitio 
se zlatom u kategoriji mlađih 
učenika, borbe -30 kg, Erik je 
ponovni bio srebrni, dok je Emil 
Patrčević srebro izborio u kate- 
goriji ml. učenici -38 kg. Petra 
Brlečić osvojila je broncu u ka- 
tegoriji kadetkinja -54 kg. 


RUKOMET 2000.g. 


26 golova 
Patrika Fodreka 


Rukometna momčad Ivan- 
čice, godište 2000., odigrala je 
u Garešnici dvije prvenstvene 
utakmice 14. kruga Prve hrvat- 
ske rukometne lige dječaci A 
i u obje je pobijedila. Ivančica 
je svladala Garešnicu sa 28:20 i 
Lipu iz Lipika sa 29:13. U mom- 
čadi Ivančice najbolji igrač bio je 
Patrik Fodrek sa 26 golova. Bruno 
Horvatić zabio je 9 golova.(nn) 


RUKOMET 2002.g. 


Dvije pobjede u 
dvije utakmice 


Rukometaši Ivančice godi- 
šte 2002., odigrali su u Ivancu 
dvije prvenstvene utakmice 
RRL Sjever, dječaci B, i u obje 
pobijedili. Ivančica je pobije- 
dila Varaždin I sa 16:11 i zatim 
Varaždin II sa 23:10. U momčadi 
Ivančice najefikasniji igrač bio 
je Nikola Kušen s 13 golova. 
Slijede Lovro Galić s 8 te Miha 
Krtanjek sa 7 golova.(nn) 


PAINTBALL 


Vitezovi svladali 
Brdoveci polomili 
»bodlje“ Ježu 

U organizaciji = Paintbal 
kluba Vitezovi iz Jerovca na 
terenu kod starog rudnika u 
Tiglinu održano je 2. kolo hr- 
vatske Scenario paintbal lige. 
Nastupilo je pet ekipa: P 
Brdovec iz Zaprešića, PK Tim 
Raketa iz Križa kraj Kutine, P 
Jež iz Zagreba, PK Templari iz 
D. Sela i Vitezovi iz Jerovca, koji 
su bili treći. Domaća ekipa bila 
je uspješnija od Brdovca s 10:1, 
svladala je i PK Jež s 8:3, a pora- 
žena je od PK Tim Raketa s 0:4 
te PK Templara s 1:8.(nn) 

GLAS DJECE U 


EU PARLAMENT 


Mališani Dječjeg vrtića 
Ivančice i ove su godine bili 
sudionici jedne od najljep- 
ših dječjih manifestacija u 
Hrvatskoj — Europa u srcu 


Nakon naporna 
predstavljanja vrijeme 
je konačno i za mali 
predah... 


Varaždinske županije, što 
je u sklopu obilježavanja 
Europskog tjedna u Varaž- 
dinu održana u četvrtak, 8. 
svibnja. 

Ivanečki vrtić predsta- 
vio je Litvu, promatranu 
očima djeteta. Tako ivaneč- 
ki klinci jako dobro znaju 
da Litavci vole košarku, 


obožavaju raženi kruh i 
palačinke s krumpirom 
(bliynas), imaju neobično 
Brdo križeva, a omiljeni 
dječji pisac im je Kestutis 
Kasparavičius. Baš onaj koji 
ih je već dva puta pohodio 
u njihovu vrtiću i zajedno s 
njima crtao razne životinje. 
Naši mali parlamentarci 


11214. IVYVANEČKE NOVINE 


u Ivančice na Danima Europe 


čak sui izrekli svoje želje na 
litavskom te svojim vršnja- 
cima u dalekoj zemlji po- 
željeli mnogo igara, veselja, 
sreće, mira i zdravlja. 

Zahvala za uspješno 
predstavljanje vrtića ide 
prof. Mirjani Bračko koja je 
pomogla djeci u svladava- 
nju litavskih riječi. 


PIKNIK U PARKU Poziv građanima: u subotu, 21. 
manifestaciju Ivanečki kotlići 


Ivanec kuha - humanitarno! 


+ Novčani prilozi od podjele delicija iz kotlova i kotlića namijenit će se za pomoć 


lipnja, dođite u gradski park na 


FOTO: LJ. RISEK 


stradalnicima od poplave u Slavoniji 


S obzirom na s jecie ra 


središnje proslave Dana gra- 


da koja je trebala biti odrlani. e 5 ih 


u petak i subotu, 20. i 21. lip- = 
nja, obavještavamo građane 
da tih dana na gradskoj špici 
neće biti estradnog ni kultur- 
no-zabavnog programa na 
bini, a neće se održati ni Iva- 
nečki ni Gospodarski sajam 
te prateće manifestacije koje 
uobičajeno prate centralnu 
proslavu. Od popularnijih ma- 
nifestacija održat će se samo 
»Ivanec kuha“ — natjecanje u 
kuhanju gulaša u kotliću, koje 
će biti prošireno i kuhanjem 
fiša i fileka. Bit će humanitar- 
nog karaktera, odnosno svi 
prikupljeni dobrotverni pri- 
lozi namijenit će se kao po- 
moć građanima stradalim u 
poplavi na istoku Hrvatske. 

Budući da je cilj prikupiti 
što više novca, na sudjelova- 
nje su — osim već standardnih 
ekipa mjesnih odbora, ulica, 
sportskih i raznih neformalnih 
društava — ovoga puta pozva- 
na i lovačka i ribička društva iz 
Ivanca i svih drugih zainteresi- 
ranih mjesta, kao i svi drugi (vi- 
nari i vinogradari) koji se žele 
uključiti i dati svoj prilog akciji. 
Ona će se ove godine održati 
u velikom gradskom parku u 
subotu, 21. lipnja, od 14 sati 
nadalje. Bit će praćena i tambu- 
raškom glazbom (tamburaši će 
svirati u paviljonu u parku), pa 
sve građane pozivamo da toga 

Svi građani pozvani su na veselo druženje uz kotliće u ivanečki gradski park 


dana dođu na piknik u parku 
(ponesite dekice) i da konzu- 
macijom gulaša iz kotlića te de- 
licija iz velikih lovačkih kotlova, 
kao i fileka i fiša, daju svoj prilog 
nastojanju da se skupe dodatna 
sredstva za pomoć napaćenom 
narodu istočne Slavonije. Pro- 
vedbu akcije organizacijski i 
logistički pomaže Grad Ivanec, 
a svi zainteresirani za uključi- 
vanje propozicije mogu naći u 
prilogu ovog teksta. 

U povodu Dana grada u 


utorak će se, 17. lipnja, održati 
svečana sjednica Gradskog vije- 
ća, a u srijedu, 18. lipnja, u sred- 
njoškolskom će amfiteatru biti 
gospodarski forum ,Perspektive 
zapošljavanja i samozapošlja- 
vanja u Hrvatskoj“ Nekoliko 
udruga provest će svoje, već 
tradicionalne manifestacije što 
ih godinama održavaju uz Dan 
grada. Tako ivanečki Trkački 
klub 21. lipnja u 10 sati organi- 
zira 22. međunarodnu brdsku 
utrku Ivančica 2014., a Planinar- 


Ivanečki kotlići - propozicije 


Organizator: Grad Ivanec 


Prijave prima: Nikola Sedlar, tel. 099 684 3504, e-mail: nikola. 


sedlar8Qgmail.com 
Vrijeme: subota, 21. 


ipnja, od 14 sati nadalje, podjela oko 17 sati 


Mjesto: veliki gradski park Ivanec 
Rok prijava: do 19. lipnja 2014. 


Tko može sudjelovati: ekipe mjesnih odbora, DŠR-a, udruge, 
KUD-ovi, sportske ekipe, lovci, ribiči, udruge vinara i vinogradara, 
neformalne ekipe s područja cijelog grada Ivanca, dobrodošli su 


i gosti 


Obveze sudionika: osigurati kotlić, plinsku bocu i plamenik, 
ove se godine ne loži na drva; povrće i mirodije za pripremu gu- 


laša 


Organizator osigurava: 
meso (2 kg junetine po kotliću) 


ski klub Ivanec ponovno kreće 
u pohode Tragom vitezova iva- 
novaca (podrobne informaci- 
je na www.ivanec.hr) Udruga 
Peharček će u petak, 13. lipnja, 
organizirati podjelu diploma za 
nagrađena vina berbe 2013. 

Svečana misa u povodu obi- 
lježavanja spomendana sv. Iva- 
na Krstitelja, zaštitnika Ivanca, 
bit će u utorak, 24. lipnja, dok 
će se tradicionalna misa na 
vrhu Ivančice služiti u nedjelju, 
29. lipnja u 11 sati.(ljr) 


dio kotlića (na raspolaganju ima desetak kotlića) 

glazbeni ugođaj - tamburaši u paviljonu 

kruh, plastične tanjure s priborom za jelo 

dovoz i odvoz klupa, čišćenje prostora 

Ocjenjivanje gulaša: prosudbena komisija će najbolje gulaše 
nagraditi i najboljoj ekipi dodijeliti Zlatnu kuhaču Ivanca 
Podjela gulaša, fiša i fileka je humanitarna 
(prihod ide stradalima od poplave) 

Zabava u parku uz tamburaše do sitnih sati. 


UDRUGE Članovi 
Planinarskog kluba 
Ivanec postavili info- 
tablu s rutom IPO-a 


Pouzdan vodič 
za obilazak 
Ivanečke 
planinarske 
obilaznice 


Ekipa Planinarskog kluba 
Ivanec na javnoj je površini kod 
crkve u Ivancu u srijedu, 7. svib- 
nja, postavila veliku informativ- 
nu tablu na kojoj je prikazana 
cijela ruta Ivanečke planinarske 
obilaznice. Tabla je dimenzija 
130x150 centimetara, a crtež s 
kartom i punktovima IPO-a, rad 
Borisa Žuličeka, svim planinari- 
ma i izletnicima odsad služi kao 
pouzdan i kvalitetan vodič za 
obilazak dijela ili cijele planinar- 
ske staze. 

Sam projekt Ivanečke plani- 
narske obilaznice osmislili su i 
realizirali članovi PK Ivanec, koji 
su utrošili mnogo dobrovoljnih 
sati rada za izradu i postavljanje 
putokaza, uređenje odmorišta 
i sl. U tome im je proteklih go- 
dina novčano pomogao i Grad 
Ivanec, koji im je i za ovogodišnji 
program održavanja i uređenja 
obilaznice osigurao novčanu 
potporu. (ljr) 

KES ms .* 


Članovi Planinarskog 
kluba Ivanec u akciji 
postavljanja informativne 
table 


